Inovativnim rješenjima do zelenih izvora energije - CdM\nEkonomija CRNOGORSKI ELEKTROPRENOSNI SISTEM STIGAO DO ZAVRŠNE FAZE PROJEKTA CROSSBOW\nProjekat CROSSBOW koji u okviru višegodišnjeg programa Horizont 2020 realizuje Crnogorski elektroprenosni sistem (CGES) u fazi je testiranja proizvoda, a preliminarni rezultati uskoro će biti objedinjeni kroz tehničke izvještaje, a potom i objavljeni na portalu Evropske komisije, pišu Dnevne novine.\nZadatak projekta je da uspostavi prekogranično upravljanje intermitentnim obnovljivim izvorima električne energije i jedinicama za skladištenje, kako bi se obezbijedilo internacionalno balansno tržište električne energije na veliko.\n“CROSSBOW projekat realizuje se u okviru višegodišnjeg programa Horizont 2020 i ima zadatak da uspostavi prekogranično upravljanje intermitentnim obnovljivim izvorima električne energije i jedinicama za skladištenje, kako bi se obezbijedilo internacionalno balansno tržište električne energije na veliko”, objašnjava Ivanović.\n“Na čelu konzorcijuma kao koordinator nalazi se španska kompanija ETRA, dok ostali članovi predstavljaju istaknute naučno-istraživačke institucije iz Velike Britanije, Grčke, Španije, Njemačke, Austrije, Slovenije, Bugarske, Rumunije, Makedonije, Hrvatske kao i osam operatora prenosnih sistema iz okruženja (TRANS, ADMIE, ESO, EMS, NOSBiH, HOPS, CGES i MEPSO)”, rekla je Ivanović.\n“CGES kao Operator prenosnog sistema odgovoran je za planiranje, razvoj, pouzdano funkcionisanje, upravljanje i održavanje prenosnog sistema, tj. sistema naponskog nivoa 400, 220 i 110 kV, kako bi se obezbijedilo stabilno napajanje električnom energijom svih crnogorskih gradova i građana, i dala podrška razvoju crnogorske privrede”, pojašnjava Ivanović.\n“Potreba za obezbjeđenjem pouzdanog prenosa uz sve veći broj obnovljivih izvora energije, sve strožiji zahtjevi u pogledu kvaliteta napajanja, obezbjeđenje preduslova za povezivanje tržišta električne energije u regionu, neophodnost koordinacije procedura sa ostalim prenosnim sistemima u interkonekciji, harmonizacija pravila u skladu sa evropskim trendovima i implementacija najsavremenijih tehnoloških rješenja, kako bi se permanentno držao korak sa zahtjevima ENTSO-E, predstavljaju stalan izazov za našu kompaniju, ali je i osnažuju iz dana u dan”, kazala je Ivanović.\n“CROSSBOW projekat donio nam je i saradnju sa renomiranim industrijskim i akademskim partnerima, što može biti veoma solidna osnova za uključivanje u nove projekte. Na ovom projektu ostvarena je bliska saradnja između CGeSa i ETF-a i tom prilikom su pod mentorstvom prof. dr Saše Mujovića angažovani studenti magistarskih i doktorskih studija ETF-a, kojima je ovo sjajna prilika da uče na najboljim primjerima i rješavaju realne probleme”, naglasila je Ivanović.\n“Projekat je počeo u novembru 2017. godine, iako je zvaničnom početku prethodila gotovo jednogodišnja priprema u vidu pisanja projektne ideje i pronalaženja odgovarajućih partnera koji će činiti sastavni dio konzorcijuma. Za sprovođenje projektnih aktivnosti predviđen je period od četiri godine, tj. 48 mjeseci od zvaničnog početka projekta i uprkos otežanoj situaciji usljed pandemije virusa Covid-19, realizacija CROSSBOW projekta za sada se uspješno sprovodi planiranom dinamikom”, kazala je Ivanović.\n“Ukupna vrijednost CROSSBOW projekta iznosi 21.842.647,88 eura od čega je 672.012 eura procijenjena vrijednost projektnih aktivnosti u Crnoj Gori. S obzirom da se u našem slučaju radi o inovativnm aktivnostima, stopa finansiranja Evropske unije je 70 odsto prihvatljivih troškova za profitne organizacije, pa za projektne aktivnosti u Crnoj Gori (CGES i ETF) na raspolaganju imaju do 511.439 eura iz EU fonda”, precizirala je Ivanović i pojasnila da se za neprofitne organizacije prihvatljivi troškovi finansiraju u potpunosti iz budžeta EU.\n“Kako bi se projektni prijedlog uopšte kvalifikovao za finansijsku podršku on mora zadovoljiti naučne, tematske i formalne zahtjeve postavljene u pozivu za podnošenje prijedloga projekta”, rekla je Ivanović.\n“Dakle, cilj je da CROSSBOW projekat pruži usluge predstavnicima operatora prenosnih mreža pri različitim scenarijima, kako bi se promovisale održive električne mreže, koje sadrže veću penetraciju obnovljivih izvora energije u cjelokupnoj proizvodnji i pružaju mogućnost uspostavljanja panevropskih balansnih tržišta električne energije bliskih realnom vremenu”, naglasila je Ivanović.\n“Kada govorimo o alternativnim izvorima, u ovom projektu to nisu samo obnovljivi izvori električne energije, već i hibridni sistemi, jedinice za skladištenje električne energije kao i virtuelni skladišni kapaciteti. To nam jasno ukazuje da ćemo u skorijoj budućnosti imati potrebu za kvalitetnijom kontrolom, kako alternativnih izvora tako i njihovog uticaja na stabilnost i sigurnost cjelokupnog elektroenergetskog sistema”, smatra Ivanović.\n“To će rezultirati većim angažovanjem “zelene energije” iz susjednih sistema umjesto dodatnog angažovanja domaćih proizvodnih kapaciteta koje karakteriše prisustvo “prljave tehnologije””, objasnila je Ivanović.\n“Sa tim u vezi, u CROSSBOW projektu razvijamo regionalnu platformu za upravljanje potrošnjom koja će, za te potrebe, olakšati prisustvo direktnih potrošača sa šireg područja u slučaju deficita “zelene” energije. Sa druge strane, balansiranje sistema je takođe jedan važan segment u operativnom upravljanju, pa je CROSSBOW projekat prepoznao rješenje za transparentnu nabavku pomoćnih usluga iz regiona gdje će pružaoci usluga imati priliku da dostave svoje ponude, a operatori prenosnog sistema tom prilikom mogu obezbijediti balansnu energiju u svakom trenutku uz minimalne troškove aktivacije”, kazala je Ivanović.\n“Uključujući sve navedeno, CROSSBOW tehnologije biće sadržane u osam različitih rješenja, pri čemu će već pomenuta softverska rješenja biti obuhvaćena sistemom za međusobnu razmjenu esencijalnih informacija u realnom vremenu”, istakla je Ivanović i dodala da se ovi rezultati razvijaju u okviru devet ispitivačkih grupa klastera i namijenjeni su primarno za potrebe operatora prenosnih sistema, što ne isključuje mogućnost njihove upotrebe i od drugih energetskih subjekata.\n“Očekuje se da će preliminarni rezultati iz ove faze testiranja uskoro biti objedinjeni kroz tehničke izvještaje, a potom i objavljeni na portalu Evropske komisije. Kada je riječ o rezultatima partnera iz Crne Gore, konkretno tim CGES-a radio je na problemu dugoročnog planiranja prekogranične razmjene električne energije tkz. estimacija preliminarnih net pozicija, pri čemu smo pored dostavljenih rezultata predložili korektivne mjere i preporuke za dalja istraživanja”, istakla je Ivanović.\n“Svi ti modeli, zajedno sa modelima vjetroelektrana i gasnih elektrana, razvijenih od strane kolega sa Univerziteta iz Zagreba, uključeni su u proizvod, koji ima za cilj da pruži kvalitetne instrukcije korisniku (operatoru prenosnog sistema) u odabiru optimalnog scenarija za korišćenja obnovljivih izvora energije i sistema za skladištenje iste u realnom vremenu”, ocijenila je Ivanović.\n“Ne smijemo zanemariti i to da nam je CROSSBOW projekat donio saradnju sa renomiranim industrijskim i akademskim partnerima, što može biti veoma solidna osnova za uključivanje u nove projekte”, zaključila je Ivanović.\nTagsBiljana Ivanović Crnogorski elektroprenosni sistem CGES Horizont 2020 Projekat CROSSBOW zeleni izvori energije\nMinistri finansija i ekonomije pod lupom zbog garancija KAP-u


Afera bez kraja: TikTok tuži Trampa zbog zabrane aplikacije - Represent\nKineska kompanija BajtDens, vlasnik video aplikacije TikTok, tužiće administraciju predsjednika SAD Donalda Trampa zbog nastojanja da zabrani popularnu aplikaciju zbog zabrinutosti za nacionalnu bezbjednost.\nKineska kompanija tvrdi da ne predstavlja prietnju nacionalnoj bezbjednosti i da američka vlada nastavlja sa “predsjedničkom antikineskom političkom kampanjom”, prenosi AP.\nKompanija je saopštila da vlada SAD djeluje bez dokaza i podnijela je tužbu saveznom sudu u Kaliforniji protiv Minstarstva za trgovinu, predsjednika Donalda Trampa i ministra trgovine Vilbur Rosa, rekavši da nastoji da spriječiti vladu da zabrani TikTok.\nTramp je u avgustu izdao dvije naredbe, podsjeća agencija. Najprije je 6. avgusta uveo veliku, ali neodređenu zabranu bilo kakve “transakcije” sa BajtDensom, što stupa na snagu 20. septembra. Nedelju dana kasnije naredio je kompaniji da proda imovinu TikToka koja se nalazi u SAD u roku od 90 dana.\nInače, tužba TikToka se ne odnosi na nalog za prodaju.\nVlasnik TikTok aplikacije je u svojoj žalbi naveo da iako puni opseg naloga za zabranu 6. avgusta ostaje nejasan dok ga odjeljenje za trgovinu ne ispuni, nalog i dalje predstavlja “egzistencijalnu prijetnju za američko poslovanje TikToka”.\nPrije samo nekoliko dana su investitori BajtDensa navodno, nudili razmjenu akcija za TikTok?\nKako su javile agencije, BajtDens razmatra prodaju operacija TikToka u Sjevernoj Americi, Australiji i Novom Zelandu potencijalnim kupcima, među kojima su i Majkrosoft i Orakl, nakon što je predsjednik SAD-a Donald Tramp zaprijetio zabranom rada te aplikacije u zemlji, navodeći kao razlog zabrinutost za bezbjednost ličnih podataka koje obrađuje kineska kompanija.\nNeki investitori BajtDensa, uključujući investicioni fond Dženeral Atlantik, učestvovaće na tenderu za kupovinu većeg udela u TikToku, kažu Rojtersovi neimenovani izvori. Prema njihovom planu restrukturiranja, Majkrosoft ili Orakl bi mogli da dobiju manjinski udio u imovini TikToka, dodali su izvori.\nVrijednost imovine TikToka koja je za prodaju procjenjuje se u rasponu od 25 do 30 milijardi dolara, napominju izvori. Prema njihovim riječima, investitori BajtDensa pregovaraju o razmeni djela ili cijelih vlasničkih udjela u toj kompaniji za udjele u TikToku.\nPlan investitora BajtDensa je, smatraju, ipak “na dugom štapu” i pred znatnim preprekama, budući da su zvaničnici iz Trampove administracije najavili da očekuju da će neka velika američka kompanija voditi TikTok i tehnološki izdvojiti tu aplikaciju iz sistema BajtDensa.\nProcjenjuje se da Majkrosoft ostaje vodeći ponuđač za TikTok jer ima “dubok džep” i tehničke kapacitete da dizajnira nov algoritam za TikTok koji će biti nezavisan od BajtDensa i njegove kineske aplikacije Doujin za razmjenu video klipova, navode izvori.\nBilo kakav sporazum BajtDensa sa investitorima mora da odobri zvanični organ američke vlade – Odbor za strana ulaganja SAD (CFIUS), navodi britanska agencija.


► Desetine hiljada Poljaka na paradi ravnopravnosti u Varšavi prvi put pod\nPreko 47.000 Poljaka uz aktiviste LGBT zajednica iz raznih evropskih zemalja prošlo je danas u Paradi ravnopravnosti centrom Varšave, prvi put od 2001. godine, od kada se u Varšavi održavaju gej parade, pod pokroviteljstvom gradonačelnika, Rafala Tšaskovskog.\n"Ne mora svako od nas da ide na parade ravnopravnosti, ali svako je dužan da poštuje manjine. Ne mora svako da ide u crkvu ali je dužan da poštuje veru. To nema nikakve veze sa tim da li je neko levičar ili liberal, neko konzervativac, to su jednostavno ljudska prava i u otvorenim gradovima mi moramo ta prava da poštujemo", kazao je otvarajući ovogodišnju Paradu ravnopravnosti gradonačelnik Tšaskovski.\nGradonačelnik iz liberalne opozicione Građanske paltforme podsetio je da je još u kampanji pred lokalne i regionalne izbore govorio da je Varšava grad za sve i da mu je stalo da poljska prestonica ostane tolerantna kao što je danas.\nVesela povorka uz muziku sa okićenih vozila, u šumi zastava, transparenata, šalova u bojama duge, simbola LGBT populacije u borbi protiv diskriminacije, duga, po saopštenju poljske policije, od četiri kilometra, prošla je gradom bez incidenata, praćena na nekoliko mesta uvredama protivnika parada ravnopravnosti koji su se u grupicama okupili na nekoliko mesta na trasi.\nBurne reakcije zvaničnika vladajuće poljske konzervativne stranke Pravo i Pravda i ogorčene komentare nekih Poljaka na internetu izazvalo je to što je jedan od organizatora varšavske parade, Šimon Njemec, biskup neregistrovane marginalne nepriznate hrišćanske zajednice Ujedinjena hrišćanska crkva, služio za učesnike parade ekumensku misu.\n"To je vulgarna provokacija. Vređanje vernika je očigledno deo promocije poruke marša 'tolerancije'. Kao i u Gdanjsku", poručio je na Tviteru poljski evroposlanik, neuspešni kandidat za gradonačelnika varšave iz Prava i Pravde, Patrik Jaki.\nParadu ravnopravnosti u Varšavi 2004. godine zabranio je tadašnji gradonačelnik, kasniji predsednik Poljske, brat blizanac lidera sada vladajućih konzervativaca Jaroslava Kačinskog, Leh Kačinjski, a njegova naslednica iz liberalne Građanske paltforme Hana Gronkjevič Valc nije je zabranjivala, ali je uporno odbijala da, kao što to čine gradonačelnici Poznanja, Gdanjska ili Bidgošća, preuzme lično pokroviteljstvo nad paradom.\nGest Tšaskovskog, iako nije prvi gradonačelnik koji otvara Paradu ravnopravnosti, ima posebni simboličan značaj, jer je vladajuća stranka i njen lider Jaroslav Kačinjski majsku kampanju za izbore za Evropski parlament sa istom porukom i za jesenje parlamentarne izbore postavio na odbrani Poljske od, kako je kazao, raznih "bolesti Evrope kojim ne želimo da nas zaraze".\nU te bolesti Kašinjski je uvrstio promociju rodne ravnopravnosti nazivajući je gender ideologijom i promociju LGBT manjina koji navodno seksualiziju poljsku decu od kolevke.\nOsam osoba, među kojima je četvotro dece, izgubilo je život u eksploziji gasa koja je uništila jednu kuću u skijaškom centru na jugu Pojske, javile su lokalne vlasti novi bilans nesreće...\nRobna razmena Srbije i Poljske poslednjih godina je u porastu i prošle godine dostigla je 1,16 milijardi evra, ali potencijali privredne saradnje još uvek nisu iskorišćeni u ponoj meri,...\nNovoimenovani poljski premijer Mateuš Moravjecki, tražeći danas u Varšavi poverenje poslanika Sejma, poljskog parlamenta, izjavio je da će se nova jednopartijska vlada konzervativne stranke...


dejan stankovic o protivnicima zvezde u ligi evrope moglo je gore grupa jaka i kvalitetna\nDejan Stanković, šef stručnog štaba crveno-belog tima, istakao je da je reč o odličnim ekipama.\n- Da je moglo gore - moglo je, međutim, dobili smo veoma jaku i kvalitetnu grupu. Protivnici nisu možda toliko atraktivni, ali reč je o odličnim ekipama koje igraju sjajan fudbal, kako u prvenstvima, tako i na evropskoj sceni - rekao je Stanković.\n- Braga se odavno pozicionirala u Evropi, Midtjiland ima prepoznatljivu školu i sjajnu sezonu u Danskoj iza sebe, a sa Ludogorecom koji suvereno dominira u Bugarskoj, smo već igrali i svi znaju koliko je bilo teško. Međutim, daćemo sve od sebe da ispoštujemo i nas i navijače.


PORTAL: "GOLF" JE JURIO PRAVO NA MENE!\nSaobraćajni policajac Aleksandar Dimitrijević (26), kog je u utorak u Beogradu „golfom" pregazio Bojan Klisura, rekao da je na njega auto naleteo velikom brzinom i da nije stigao da izbegne udarac\nPOSETA KOLEGI ... Ministar Dačić poželeo brz oporavak Aleksandru\nSaobraćajni policajac Aleksandar Dimitrijević (26), kog je u utorak na Konjarniku „golfom" pregazio Bojan Klisura (24), kaže za Press da je automobil išao pravo na njega i da ga je udario velikom brzinom! Dimitrijevića su juče u Urgentnom centru obišli ministar policije Ivica Dačić i direktor Milorad Veljović.\nAleksandar Dimitrijević je rekao da se jasno seća detalja nesreće. On kaže da je u utorak pre podne obavljao svoju redovnu dužnost u ulici Vojislava Ilića i da se seća da je sivi „golf 2" velikom brzinom udario u njega.\n- Bilo je strašno, sve se desilo jako brzo! „Golf" je išao pravo na mene! Pokušao sam da se sklonim, ali sam uspeo da malo odskočim i sklonim se u stranu... Bilo je kasno kad sam shvatio šta mi se dešava. Pao sam na desnu stranu. Posle sam video da su mi povređene desna ruka i noga, da imam nagnječenje grudnog koša... Da li je me vozač „golfa" namerno udario, to samo on zna - rekao je Dimitrijević, koji je sve vreme nesreće bio svestan svega što se dešavalo i čak je probao da ustane i ode do automobila, ali to nije mogao da učini zbog povređene noge.\nIvica Dačić posetio devojku koju je udario policajac\nMinistar policije Ivica Dačić obišao je u Urgentnom centru i Ivanu Daničić iz Novog Pazara, na koju je nedavno naleteo policijski džip, i obećao da će joj biti pružena sva potrebna pomoć.\nPolicijski džip je prošle nedelje naleteo na Ivanu dok se vraćala s posla. Policajci su navodno bili u poteri posle dojave da je na putu prema Sopoćanima došlo do narušavanja javnog reda i mira.\n- Išli su veoma brzo, bez svetlosne ili zvučne signalizacije - rekla je Ivana Daničić. Ministar Dačić je osim Daničićeve obišao i ostale pacijentkinje u sobi, koje su mu uz osmeh odgovarale na pitanja, a potom telefonirale najbližima da ih obaveste o iznenadnoj poseti ministra policije.\n- Ležao sam na putu tako povređen, a ubrzo je neko pozvao Hitnu pomoć, koja me je prebacila do Urgentnog centra - kaže Dimitrijević. On je rekao da su mu javili da se Bojan Klisura predao, ali da njemu nije jasno zbog čega nije stao ako se toliko uplašio, nego je pobegao.\nDimitrijević je, inače, već šest godina saobraćajni policajac. On kaže da mu se za sve to vreme ništa slično nije desilo.\n- Dešavalo se da neće da stanu kada ih jurimo motorom, da nas vozači vređaju, ponašaju se bahato, ali ovako nešto mi se dosad nije dogodilo, i nadam se da se više i neće dešavati - rekao je vidno umoran Dimitrijević, i dodao:\n- Mnogo mi je bolje, ali još uvek osećam jak bol u grudima. Primam injekcije protiv bolova, a još uvek ne mogu da jedem i primam infuziju. Svi se brinu o meni: od lekara, do ministra Dačića, direktora Veljovića i mojih direktnih nadređenih.\nMinistar obećao pomoć... Dačić kod povređene Ivane Daničić\nMinistar policije Ivica Dačić poželeo je Dimitrijeviću brz oporavak i rekao da će mu MUP Srbije pružiti svu pomoć da se što brže oporavi i vrati redovnim dužnostima. Ministar policije rekao je Dimitrijeviću da će njegovom dvogodišnjem sinu Andriji pokloniti bicikl za rođendan, koji je na Vaskrs.\nUdaren saobraćajac na mostu!\nSaobraćajni policajac Željko Veličković iz stanice „Sever" lakše je povređen juče oko 16.30 časova na Pančevačkom mostu u Beogradu. Kako saznajemo, saobraćajac je primetio da jedan motocikl nema tablice i krenuo u poteru za njim.\n- Motociklista na „jamahi" je stao i zatim udario motor saobraćajca. Motor je pao, a saobraćajac je sa lakšim povredama prebačen u bolnicu. Na „jamahi" je osim vozača Dalibor R. (29) bila još jedna osoba, koju su policajci uspeli da zadrže, dok je vozač pobegao - navodi izvor iz istrage.\n- Kupićemo mu bicikl sa tri točka, sa slikama „tri praseta", koji su Andriji omiljeni crtani junaci - obećao je ministar Dačić povređenom policajcu. Zbog nesreće koju je doživeo Aleksandar Dimitrijević nije stigao da kupi sinu poklon za rođendan. On kaže da je veoma srećan jer su mu lekari rekli da će do petka izaći iz bolnice i da će Andrijin rođendan sa suprugom Jelenom proslaviti kod kuće.\nDragan Bogosavac, načelnik saobraćajne uprave Beograd, pitao je Dimitrijevića kakvu hranu jede i šta mu je sve potrebno kako bi se što pre oporavio.\nKada je završio posetu povređenom policajcu, ministar Ivica Dačić obišao je i ostale pacijente u sobi i raspitivao se o njihovom zdravlju. Neki su iskoristili ovu priliku i zamolili ga da se slikaju s njim, što je jedan od pacijenata prokomentarisao:\n- Kad me odsad bude zaustavila saobraćajna policija, pokazaću im sliku sa ministrom.\nBojan Klisura, koji je udario „golfom" policajca, juče je bio na saslušanju u policiji. Kako saznajemo u policiji, on je rekao da nije imao nameru da pregazi saobraćajca i da je pobegao jer se uplašio. Bojan je u utorak po podne u pratnji advokata Borivoja Borovića otišao u policijsku stanicu.


Pirot Archives - Page 2 of 6 - Sportske vesti\n“Hobotnica” Aksentijević i drugari u Čairu pokorili moćne Brazilce\nOslabljena Naisa protiv Bekamenta\nU Nišu oformljen klub za košarku u kolicima\nDragan Panajotović\t07/05/2018\nU okviru 26. kola Omladinske fudbalske lige Srbije održan je derbi jugoistočnog regiona države između niškog i pirotskog Radničkog. Obe ekipe su utakmicu dočekale u ne baš najboljem raspoloženju zbog situacije na tabeli i pod imperativom pobede. Nakon 90 minuta\nProbuđeni Piroćanci savladali i Sinđelić. Ima li nade za opstanak? (VIDEO)\nSouth Media\t02/05/2018\nČitavih pet meseci pirotski „beli“ nisu znali za pobedu, a onda su u zadnjih deset dana ostvarili dve. Posle Čelareva na Gradskom stadionu u Piorotu savladana je i ekipa Sinđelića rezultatom 2:0(2:0) golovima Dimitrova i Žerađanina u prvom delu igre.\nRukometašice Pirota obezbedile opstanak\nRukometašice Pirota su pobedom nad Proleterom u Zrenjaninu tri kola pre kraja obezbedilie opstanak u Super B ligi Srbije. U veoma izjednačenoj i neizvesnoj utakmici Piroćanke, iako oslabljene neigranjem nekoliko prvotimki zbog povreda i bolesti, trijumfovale su rezultatom 33:32(16:15). Pobedi\nPobeda Piroćanaca posle 147 dana, za nadu u opstanak u Prvoj ligi (VIDEO)\nDragan Panajotović\t24/04/2018\nKonačno su navijači pirotskog Radničkog dočekali prvenstvenu pobedu u ovoj kalendarskoj godini. U utakmici 23. kola Prve lige Srbije Piroćanci su savladali ekipu ČSK iz Čelareva rezultatom 2:0. Igrači Radničkog su bili raspoloženi za igru, protivnik je takođe došao da\nMini-basket festival u Beloj Palanci (VIDEO)\nDragan Panajotović\t18/04/2018\nBela Palanka i Košarkaški klub Mladost bili su domaćini desetog po redu Mini-basket festivala, uz tehničku podršku Regionalnog košarkaškog saveza istočne Srbije. Šest klubova iz četiri grada regiona Istočne Srbije dovelo je više od 170 dece koja su se pre\nPirotske rukometašice uspešne u debitantskoj sezoni u Super B ligi (VIDEO)\nDragan Panajotović\t03/04/2018\nŽenski rukometni klub Pirot se od ove sezone takmiči u Super B ligi Srbije. U takmičenje je klub ušao sa ambicijom da ostvari opstanak i na dobrom je putu da to i učini. Ekipa je do ovog ranga bila sastavljena\nMajstorije Kineza za pobedu Piroćanaca (VIDEO)\nDragan Panajotović\t01/04/2018\nŠest kineskih internacionalaca u omladinskoj selekciji Fudbalskog kluba Radnički iz Pirota izazvalo je veliku pažnju medija i javnosti. Sama njihova pojava u Pirotu je atraktivna, ali kako vreme prolazi sve više u centar pažnje dolazi ono zbog čega su došli\nPiroćanci uspešni i kao takmičari i kao organizatori (VIDEO)\nDragan Panajotović\t30/03/2018\nPosvećenost i kvalitetan rad angažovanih u Gimnastičkom klubu “Soko 2011” dovela je do toga da Pirot postane jedno od najpoznatijih mesta u Srbiji što se gimnastike tiče. U pirotskoj dvorani “Kej” je u utorak 27. i sredu 28. marta održano\nPiroćanci sa Dalekog istoka (VIDEO)\nDragan Panajotović\t19/03/2018\nSport je izuzetno popularan u Pirotu, svi lokalni klubovi imaju vernu publiku i odličnu posetu na utakmicama, predmet je interesovanja i starih i mladih stanovnika ovog grada sa lepom sportskom istorijom. Fudbal je, kao i u većini srpskih gradova, broj\nZavršnica Mini-maxi lige odigrana u Beloj Palanci (VIDEO)\nSouth Media\t14/03/2018\nU hali belopalanačkog Sportskog centra Banjica, u nedelju 11. marta, odigrani su poslednmališane Pirotskog okruga. U odlučujućem danu nastupilo je 15 ekipa – iz Pirota, Babušnice, Bele Palanke i Dimitrovgrada i svima je bilopodjednako važno – i učešće i pobeda.\nPlej-of: Radnički dočekuje Partizan\nNedelja će biti pravi praznik za ljubitelje\ndetaljnije April 20\nAkcija “Stop! Svi na sport” se širi na čitav okrug (VIDEO)\nJedna od najlepših i najmasovnijih sportskih manifestacija\nEkipa iz Kine u sledećoj sezoni SEHA lige\nIzvršni odbor SEHA – Gazprom lige odlučio\ndetaljnije April 19\nIako se biciklistička sezona nikada ne zatvara,\nPlej-of: Rukometaši Želje dočekuju Novi Pazar\nUtakmicom protiv Novog Pazara rukometaši Železničara nastavljalju\nNaisa dočekuje Medicinar (VIDEO)\nPred ljubiteljima rukometa je još jedno lepo


Vučić o razgovoru s Netanjahuom: Potvrđeno prijateljstvo Srbije i Izraela - Izazov\nNovi magazin 11. septembra 2020. 19:27\nFoto: Beta / Tamino Petelinsek\nPredsednik Srbije Aleksandar Vučić izjavio je da je u njegovom današnjem telefonskom razgovoru s premijerom Izraela Benjaminom Netanjahuom potvrđeno prijateljstvo srpskog i jevrejskog naroda i dve države.\n„Odličan telefonski razgovor sa premijerom Benjaminom Netanjahuom. Potvrđeno je prijateljstvo srpskog i jevrejskog naroda, Srbije i Izraela. Moguća skora poseta Jerusalimu i jačanje saradnje na svim nivoima“, napisao je Vučić na Instagramu.\nVučić se u petak u Vašingtonu obavezao, u okviru normalizacije ekonomskih odnosa s Kosovom, da Srbija prebaci ambasadu u Izraelu iz Tel Aviva u Jerusalim do 1. jula 2021. godine. Kosovo se obavezalo na međusobno priznanje s Izraelom.\nMeđutim, Vučić je posle potpisivanja dokumenta u Beloj kući rekao da se Srbija obavezala da za godinu dana premesti ambasadu u Jerusalim „ako Izrael bude poštovao Srbiju“.


IMPROSTOR: Improstor #49\n14. avgust 2013. 21h\nPromocija debi albuma “Graduation Day” internacionalnog sastava Damir Out Loud, koji predvodi trubač Damir Bačikin.\nDamir Out Loud sačinjavaju muzičari iz nekoliko zemalja koji žive i rade u Berlinu. Kombinujući elemente džeza, eksperimentalne muzike, drum 'n' bass elemenata i balkanskog folklora ansambl je razvio svoj autentični zvuk kao rezultat širokog spektra dinamičkih formi i muzičkog dijaloga između trube s jedne, i vibrafona, kontrabasa i bubnjeva sa druge strane. Okupljen zajedničkim muzičkim interesovanjima, sastav je najupečatljiviji u izvođenju originalnih kompozicija Damira Bačikina koji zajedno sa vibrafonistom Julius Heise-om čini čvrstu osovinu grupe koja je u osnovnoj formi kvartet dok u punom sastavu broji osam clanova. Prosle godine, 2012, u konkurenciji od oko 60 Berlinskih bendova, Damir out loud je osvojio nagradu Senata grada Berlina “Studio preis”. Ovom nagradom Bacikin je snimio i producirao prvi studijski album "Graduation day" koji je u junu ove godine izdat za Svajcarski label “Unit Records" iz Berna.\nDamir Bačikin je rođen u Zrenjaninu (1980) i kao “DAAD” stipendista diplomirao je trubu na visokoj skoli za muziku “Hanns Eisler” u Berlinu. Saradjivao je sa Julian Kuerti, Tino Segal, William Forman, Gerard Presencer, Gyorgy Szabados, Gebhard Ulmann, Silke Eberhard, Juergen Kupke, Daniel Glatzel, Mezei Szilard, Ari Benjamin Meyers. Solisten ensemble Kaleidoskope, Andromeda Megea Express Orchestra, Berliner Ensemble, Ensemble United Berlin, Work in progress.\nОбјавио Ivan Čkonjević у 06:21\nОзнаке: Damir Out Loud, Improstor #49\nImprostor # 47\nImprostor # 46


Događaji | Korak\n21/05/2015 Događaji, Vesti Nema komentara\nKoalicija za ravnopravnost KORAK je postala brojnija za dve organizacije\nKoalicija za ravnopravnost KORAK je 21.05.2015.godine postala brojnija za dve organizacije koje dele vrednosti Koalicije. Koalicija sada broji 12 organizacija koje deluju na području 5 zemalja, proširuje svoje područje delovanja i postaje sve više aktivnija u aktivnostima promovisanja i zaštite ljudskih prava.\nAsocijacija Duga je osnovаnа u junu 2004 godine, a preregistrovаna u sklаdu sа novim zаkonom o udruženjimа grаđаnа/ki u novembru 2009 godine. Osnovаle su je LGBT osobe sа ciljem rаdа nа unаpređenju kvаlitetа životа ove populаcije. Posle 5 godinа rаdа i uvećаnjem kаpаcitetа, utvrđeno je da se delovаti nа mnogo širem polju, pа su prilikom preregistrаcije osnovni cilj i specifični ciljevi prošireni.\nMisija Centra za postkonfliktna istraživanja je njegovanje okruženja održivog mira i olakšanje obnove međuetničkih odnosa u Bosni i Hercegovini i na Balkanu koristeći kreativne multimedijalne projekte i programe koji pomažu osnaživanju tolerancije, moralne hrabrosti, međusobnog razumijevanja i pozitivne promjene.\n21/04/2015 Događaji, Vesti Nema komentara\nPrijem novih članova u Koaliciju za ravnopravnost KORAK\nKoalicija za ravnopravnost KORAK je 21.04.2015.godine postala brojnija za dve organizacije koje dele vrednosti Koalicije. Koalicija sada broji 10 organizacija koje deluju na području 4 zemlje, proširuje svoje područje delovanja i postaje sve više aktivnija u aktivnostima promovisanja i zaštite ljudskih prava.\nCentar za razvoj civilnih resursa iz Niša je jedna od novih članica koja promoviše istinu, pravdu, mir i jednakost kao svoje osnovne vrednosti. Svoje programe sprovodi u okviru oblasti: ljudskih prava, tranzicione pravde i aktivizma mladih. Misija CRCR-a je promocija ljudskih prava i slobode izražavanja kroz edukaciju, javne tribine i akcije, umetnost i kulturu. Cilj je da u budućem periodu rade na stvaranju što otvorenijeg društva, bez represije, predrasuda i tabua, zasnovanom na odgovornosti i individualnim slobodama.\nMakedonsko udruženje mladih pravnika iz Skoplja je takođe jedna od novih organizacija. Ona je nevladina, neprofitna i nepolitička organizacija, osnovana 2004.godine kao organizacija koja za cilj ima realizaciju aktivnosti koje se tiču implementacije principa vladavine prava. Prioriteti ove organizacije su promovisanje i zaštita ljudskih prava i principa vladavine prava, kao i poboljšanje položaja mladih pravnika u Makedoniji.\n20/03/2015 Događaji Nema komentara\nU Prištini se održava trodnevni seminar/trening povodom pomirenja putem regionalne saradnje\nU Prištini se održava trodnevni seminar/trening povodom pomirenja putem regionalne saradnje. Organizator je Helsinški komitet za demokratiju, vladavinu prava i ljudska prava iz Švajcarske. Jedan od predavača na ovom seminaru/treningu je direktor Komiteta pravnika za ljudska prava, Milan Antonijević. Ovo nije prvi ovakav događaj koji Helsinški komitet za demokratiju, vladavinu prava i ljudska prava organizuje, prvi ovog tipa održan je prošle godine u Smederevu, gde su bili okupljeni predstavnici iz Srbije, Švajcarske i Kosova. U planu je održavanje još jednog ovakvog događaja u Sarajevu gde će biti sumirani rezultati iz svih zemalja u okruženju.\n06/02/2015 Događaji, Konferencije, U medijima Nema komentara\nPrimeniti propise (Akter, 05.02.2015.) – zavrsna konferencija KORAK-a\nPotrebno je ojačati policijske i sudske kapacitete za procesuiranje slučajeva diskriminacije\nPredstavnica Delegacije Evropske unije (EU) u Srbiji Jolanda San Hoze izjavila je danas da je Srbija učinila brojne korake u borbi protiv diskriminacije da bi dostigla evropske standarde, ali je istakla da je od usvajanja zakona mnogo važnija njihovaprimena i da Srbija može da računa na podršku EU.\nSan Hoze je, na završnoj konferenciji Koalicije za ravnopravnost – Korak, rekla da je Srbija usvojila Antidiskriminacionu strategiju, kao i Akcioni plan za njenu primenu, a zakon o krivičnom postupku je izmenjen kako bi se uvelo krivično delo zločin iz mržnje.\n05/02/2015 Događaji Nema komentara\nSumiranje aktivnosti na prvom projektu EU koji je spojio Srbiju, Crnu Goru i Kosovo\nU Beogradu je 5.februara 2015.godine održana završna konferencija Koalicije za ravnopravnost KORAK. KORAK-HAPI-STEP je koalicija formirana sa ciljem da sprovede regionlanu akciju na unapređenju stanja ljudskih prava u Srbiji, Crnoj Gori i na Kosovu u oblastima: prava LGBT populacije, jačanja uloge žena u političkom i javnom životu i praćenja suđenja za diskriminaciju i uključi i umreži veliki broj nevladinih organizacija i aktivista koji dele vrednosti Koalicije.\nKljučni problemi u ostvarivanju ljudskih prava, slični ili isti u tri zemlje, udružili su aktivste/kinje, advokate/kinje, istraživače/ice jer ih vode isti motiv i cilj – dostizanje pune ravnopravnosti, tolerancije, razumevanja i saradnje. Postojeća netolerancija, još nedostižna pravda i neravnopravnost uzrokovani su neutvrđenim ili nedovoljno osnaženim mehanizmima zaštite ljudskih prava, nesprovođenjem pozitivnopravnih propisa i uopšte neadekvatnim odgovorom država na povrede ljudskih prava. Koalicija je oformljena na radnom sastanku održanom u Beogradu decembra 2012, na kojem su učestvovali predstavnici/ce 8 nevladinih organizacija iz Srbije, Crne Gore i Kosova.\nProjekat Kolaicije za ravnopravnost KORAK je prvi projekat EU koji je spojio Srbiju, Crnu Goru i Kosovo.\n05/02/2015 Konferencije Nema komentara\nSumiranje aktivnosti KorakHapiStep na konferenciji “Tri pogleda na borbu protiv diskriminacije“\nNa konferenciji “Tri pogleda na borbu protiv diskriminacije“ će biti sumirane sve aktivnosti u okviru projekta Umrežavanje civilnog društva u zaštiti ugroženih ljudskih prava, koji se realizuje uz finansijsku podršku Evropske komisije, i koji je podržan od strane ambasade Velike Britanije.\nKonferencija počinje u 12 časova u u Medija centru Beograd, Terazije 3, nova sala, I sprat


Tema: Turski rpedsednik: "Sudbina Kosova je sudbina Turske, sreća Kosova je sreća Turske!"\nPredsednik Turske je tokom susreta sa predsednikom Azarbejdžana Alijevom izjavio:\n"Danas sam imao susrete sa mojim bratom Hašimom Tačijem, ali i sa predsednicima Libije, Srijije, Katara čak i Grčke i od njih zatražio da priznaju Kosovo. Sudbina Kosova je subina Turske, sreća Kosova je sreća Turske"\nRekao je Erdogan.\nPre nedelju dana u susretu sa Tadićem predesdik Alijev je izjavio da je otcepljenje Kosova nelegalno i protivzakonito.\nRe: Turski rpedsednik: "Sudbina Kosova je sudbina Turske, sreća Kosova je sreća Tursk\nAllahu ekber. Bismillahi-r-Rahmani-r-Rahim Ebu Hurejre!!\nOriginal postavio al bundy Allahu ekber. Bismillahi-r-Rahmani-r-Rahim Ebu Hurejre!!\nto kazi tadicu koji se sa ovim erdoganom drzao za rucice u istambulu\npa to ti je ekskluzivni izvod iz transkripta sa tog sastanka\nOriginal postavio Alekasandar3 Predsednik Turske je tokom susreta sa predsednikom Azarbejdžana Alijevom izjavio:\nbadava ih pretresaše onoliko na aerodromu, izgleda bilo simo-fol, simo-nedaj...\nStare qrve turske....\nOvo je izjavio u znak zahvalnosti tadicu sto mu je garantovao celovitost BIH onomad...joj kakve smo mi budale....zali boze koliko glup narod..\nkakva turska, kakvi bakraci\nto ameri nesto muljaju, misle da nas zahebu sa druge strane, da se ne dosetimo\nsamo ce da izazovu konrtareakciju, a mozda je tu kontrareakciju cija i planirala\nАо Турцииииии.... не газ'те орање........\nZasto Srbija ne reaguje i ne prekine sve odnose sa Turskom zbog mesanja unutar Srbije.\nOriginal postavio Übermensch Ovo je izjavio u znak zahvalnosti tadicu sto mu je garantovao celovitost BIH onomad...joj kakve smo mi budale....zali boze koliko glup narod..\nja nisam nista rekao.\nЕ Борисе, Борисе - какву си ти "резолуцију" и са киме потписивао... још једна У НИЗУ ГЛУПОСТИ НАД ГЛУПОСТИМА...\nAL DŽAZIRA POČINJE PROGRAM U BIH U NOVEMBRU\nPetak, 21. Maj, 2010.| Autor: Agencija TANJUG SARAJEVO - Predstavnici katarske televizijske kuće Al Džazira najverovatnije će naredne sedmice stići u Sarajevo i zvanično potpisati ugovor o kupovini NTV 99, piše sarajevski Dnevni avaz. Mada se, navodi list, sve još drži u velikoj tajnosti, izvori uključeni u dovođenje arapskog Si-En-Ena u BiH potvrdili su da imovinsko-pravni odnosi u NTV 99 Adila Kulenovića više nisu problem i da ne postoje nikakve prepreke za realizaciju ovog vrednog projekta.\nNajverovatnije sedište Al Džazire biće u zgradi novootvorenog "Importannea", iako nisu definitivno odbačeni ni "Bosmalovi" neboderi.\nAl Džazira će početi da emituje program iz Sarajeva u novembru tako da otpadaju sve spekulacije o uključivanju ove medijske kuće u predizbornu kampanju, navodi list.\nNajavljuje se, međutim, početak eksperimentalnog emitovanja programa preko satelita i kablovskih operatera tako da će program Al Džazire moći da se gleda u Sarajevu, BiH, ali i širom Srbije i Hrvatske.


NOVAK ZA PETAMA DŽIMIJU KONORSU: Đoković započeo 237. nedelju na vrhu sveta!\nOd ostalih srpskih tenisera smao je napredovao Viktor Troicki\nObjavljeno: 04.02.2019. 10:50h\nTo znači da se nalazi na petom mestu večne liste igrača koji su ukupno proveli najviše sedmica na prvom mestu rang liste. Ispred njega su Rodžer Federer sa 310, Pit Sampras sa 286, Ivan Lendl sa 270 i Džimi Konors sa 268.\nMeđu Top50 nije bilo promena, pa posle vodeće trojke redom slede Argentinac Huan Martin Del Potro, Južnoafrikanac Kevin Anderson, Švajcarac Rodžer Federer, Kei Nišikori iz Japana.\nNovka Đoković je ubedljivo prvi na ATP listi foto: Printscreen/ATP\nOd ostalih srpskih tenisera, Dušan Lajović je ostao na najboljem plasmanu karijere - 42, Filip Krajinović drži 72. poziciju, Laslo Đere 88, Miomir Kecmanović 118, dok se Viktor Troicki pomerio za jedno mesto i sada je 185.\nNa WTA listi nije bilo značajnijih promena. Japanska teniserka Naomi Osaka ostala je na prvom mestu sa 7.030 bodova, dok se iza nje nalaze Čehinja Petra Kvitova (5.920), Rumunka Simona Halep (5.582), Amerikanka Sloun Stivens (5.307) i Čehinja Karolina Pliškova (5.100). Jedina promena u Top 10 odnosi se na poziciju broj devet, koja sada pripada Beloruskinji Arini Sabalenko koja je prestigla Dankinju Karolinu Voznijacki.\nNaomi Osaka je zadržala prvu poziciju foto: Printscreen/WTA\nOd srpskih teniserki najbolje je rangirana Aleksandra Krunić koja sa 975 bodova zauzuma 57. poziciju što je napredak od jedne pozicije. Korak nazad napravila je Olga Danilović koja se nalazi na 112. mestu sa 521 poenom. Plasman je popravila Ivana Jorović koja se sa 123. plasirala na 117. poziciju.\nTenisNovak ĐokovićATP listaRafael NadalAleksandar ZverevDušan LajovićFilip KrajinovićLaslo ĐereMiomir KecmanovićViktor TroickiNaomi OsakaPetra KvitovaSimona HalepAleksandra KrunićOlga DanilovićIvana JorovićWTA lista


Okončana revizija finansijskih izvještaja političkih stranaka za 2015. godinu – Pod Lupom\nOkončana revizija finansijskih izvještaja političkih stranaka za 2015. godinu\nCentralna izborna komisija BiH je na današnjoj sjednici primila k znanju Informaciju o izvršenom pregledu, kontroli i reviziji finansijskih izvještaja političkih stranaka za 2015. godinu sa nalazima revizije.\nOd 118 političkih stranaka, 6 političkih stranaka nije podnijelo Centralnoj izbornoj komisiji BiH finansijski izvještaj, niti omogućilo reviziji pristup prostorijama.\nIzvještaji o izvršenoj reviziji finansijskih izvještaja političkih stranaka za 2015. godinu sa nalazima revizije će do kraja dana biti dostupni javnosti na web stranici Centralne izborne komisije BiH, www.izbori.ba . U narednom periodu Centralna izborna komisija BiH će, u skladu sa svojim nadležnostima, pokrenuti postupke utvrđivanja odgovornosti političkih stranaka za kršenje zakona u slučajevima gdje je to u postupku revizije utvrđeno.\nCentralna izborna komisija BiH podsjeća da u skladu sa članom 13. stav (6) Zakona o finansiranju političkih stranaka („Službeni glasnik BiH“ broj: 95/12 i 41/16), politička stranka dužna je javno prikazati porijeklo i način utroška sredstava prikupljenih tokom protekle kalendarske godine (računovodstvene godine). Završni račun i finansijski izvještaj u kojem se podrobno navode izvori prihoda, podaci o fizičkim i pravnim licima koja su dala dobrovoljne priloge te podaci o namjeni, odnosno aktivnostima za koje su sredstva utrošena, javni su dokumenti i objavljuju se na web stranici političke stranke.\nIzvor: CIK BiH i Koalicija ,,Pod lupom”


PRIVREDNE VESTI | 26. April 2018. | 17:23\nAsocijacija evropskih komora Eurochambres aktivno promoviše proširenje EU na Zapadni Balkan i trenutno radi na kreiranju zajedničkog stava cele evropske privrede o perspektivama za ulazak zapadnobalkanskih zemalja u Uniju do 2025. godine, što će biti važan signal svima, izjavio je Marko Čadež, predsednik PKS danas u Briselu, gde učestvuje na konferenciji povodom 60 godina od osnivanja Evrokomora.\nU Briselu smo unutar Evrokomora, kaže Čadež, pokrenuli inicijativu o zajedničkom stavu evropske privrede i Komorskog investicionog foruma kojim bi se podržalo proširenje EU, kako bi Zapadni Balkan i Srbija što pre postali punopravni član EU.\n„Kada imate iza sebe stav kompletne evropske privrede to daje posebnu težinu argumentima za ono za šta se zalažete, ovoga puta za proširenje Unije na Zapadni Balkan“ rekao je predsednik PKS ističući da su Evrokomore, kao ni jedna organizacija u Briselu, angažovane oko proširenja EU na naš region.\nČadež podseća i da ohrabruje volja evropskih zvaničnika da se razgovara o takozvanom inkluzivnijem pristupu proširenju.\n„Ideja je da kada u regionu uskladimo neki set propisa, kada ispregovaramo neko poglavlje, deo toga odmah počnemo da primenjujemo, kako bi se olakšala trgovina i investicije, ne čekajući da se sva poglavlja zatvore i da postanemo članica EU. To bi privredi donelo nove mogućnosti i vidljive konkretne koristi - manje troškove poslovanja i veću konkurentnost pred stranim investitorima“, istakao je Čadež.\nEurochambres, objašnjava predsednik PKS, za poslovnu zajednicu Srbije predstavlja platformu preko koje više od 20 miliona kompanija komunicira sa evropskim institucijama i međunarodnim organizacijama. To je najveća i najsnažnija organizacija koja okuplja evropsku privredu. I to ne samo privredu članica EU već i zemalja poput Srbije koje su na putu ka članstvu, ali i Rusije i Turske.\nUz podršku Evrokomora, objašnjava Čadež, na najbrži način možete da imate jasan i koristan dijalog sa svim institucijama u Briselu, da dođete do odgovora, da pokrenete inicijativu.\nPredsednik Evrokomora i Privredne komore Austrije Kristof Lajtl kaže da je Evrokomora ”velika poslovna familija” koja obuhvata celo evropsko poslovno društvo, a da je Privredna komora Srbije u tome ”snažan partner”.\n”Veoma sam srećan da je predsednik Privrede komore Srbije Marko Čadež preuzeo i predsedavanje Odborom za digitalizaciju Evrokomora i time dobio mesto u predsedništvu ove asocijacije, kao prvi predstavnik Srbije i regiona do sada. To je rezultat njegove kompetentnosti, znanja i odličnih ličnih kontakata koje ima. On tako gradi mostove koji nas povezuju i ima naklonost i podršku članova Evrokomore”, zaključio je Lajtl.\nPredsednik PKS je tokom boravka u Briselu razgovarao sa predstavnicima medija iz Srbije koji borave u studijskoj poseti evropskim institucijama.


14. Feb 2020 954\nU Republici Srpskoj tokom vikenda i u ponedjeljak preovladavaće sunčano i natprosječno toplo vrijeme za ovo doba godine, dok se u utorak, 18. februara, očekuje postepena promjena i slaba, povremena kiša, prognoza je Republičkog hidrometeorološkog zavoda.\nSutra ujutru biće pretežno vedro od krajnjeg zapada, preko jugozapada do juga, a u ostalim predjelima promjenljivo oblačno, na istoku oblačno uz uslove za slabo provijavanje snijega, a jutarnja temperatura vazduha iznosiće od minus jedan do četiri, na planinama oko minus pet, na jugu oko šest stepeni Celzijusovih.\nDo podnevnih časova razvedravanje se očekuje i na istoku Srpske, te će u većini predjela preovladavati pretežno sunčano vrijeme uz malu do umjerenu oblačnost sa dnevnom temperaturom u blagom porastu - od osam do 13, na planinama od tri, na jugu oko 15 stepeni Celzijusovih.\nVjetar će biti slab do umjeren sjeverozapadni, u planinama pojačan, na jugu uz jaku buru koja prije podne može biti i veoma jaka.\nU nedjelju, 16. februara, preovladavaće sunčano vrijeme uz malu do umjerenu oblačnost, poslije podne i uveče uz povećanje oblačnosti sa zapada, ali uz natprosječnu temperaturu vazduha za ovo doba godine.\nJutarnja temperatura vazduha iznosiće od jedan do pet, na planinama od minus četiri stepena Celzijusova, a najviša dnevna od 10 do 15, na sjeveru i jugu i stepen dva viša, na planinama od pet stepeni Celzijusovih.\nU ponedjeljak, 17. februara, zadržaće se stabilno vrijeme sa prolazno više oblaka u noći i prijepodne, a tokom dana sunčano natprosječno toplo.\nJutarnja temperatura vazduha biće od dva do sedam stepeni, na planinama od minus dva stepena Celzijusova, a najviša dnevna iznosiće od 11 do 16, na sjeveru i jugu i nekoliko stepeni viša, a na planinama od pet stepeni Celzijusovih.\nU utorak, 18. februara, nastupa postepena promjena vremena - biće prolazno sa više oblaka tokom noći, jutra i prijepodneva na sjeveru i zapadu, gdje će biti uslova za slabu povremenu kišu ili rosulju.\nNa istoku i jugu biće manje oblaka, te će se tokom dana zadržati promjenljivo do pretežno oblačno vrijeme, a na zapadu i sjeveru i oblačno, pretežno suvo i svježije.\nJutarnja temperatura vazduha iznosiće od dva do sedam, na planinama od minus dva stepena Celzijusova, a najviša dnevna temperatura vazduha biće od sedam do 12, na jugu nekoliko stepeni viša, a na planinama od tri stepena Celzijusova.


Kina zabranila posete vojnih brodova SAD Honkongu zbog novog američkog zakona | WebTribune\nHome U FOKUSU Kina zabranila posete vojnih brodova SAD Honkongu zbog novog američkog zakona\nKina zabranila posete vojnih brodova SAD Honkongu zbog novog američkog zakona\nTo je odgovor Kine na usvajanje zakona u američkom Kongresu kojim se podržavaju ljudska prava u Hongkongu, poluautonomnoj teritoriji Kine.\nPortparolka Ministarstva spoljnih poslova Hua Čunjing je danas ponovila stav Kine da američki Zakon o ljudskim pravima i demokratiji u Hongkongu predstavlja ozbiljno mešanje u unutrašnja pitanja Hongkonga.\nUz obustavljanje poseta američkih vojnih brodova i aviona, Kina će sankcionisati organizacije Nacionalni fond za demokratiju, Nacionalni demokratski institut, Hjuman rajts voč, Medjunarodni republikanski institut, Fridom Haus i druge koje su, kako je rekla portparolka, “loše delovale” tokom nemira u Hongkongu.\n“Kina poziva SAD da isprave svoje greške i zaustave sve reči i dela mešanja u unutrašnje poslove Hongkonga i Kine”, rekla je Hua novinarima u Pekingu.\nZakon koji je Senat Kongresa SAD doneo 20. novembra predvidja da SAD svake godine potvrdjuju da li stepen autonomije Hongkonga opravdava njegov poseban trgovinski status, i da predsednik SAD može da uvede sankcije kineskim i hongkonškim zvaničnicima ako bi suzbijali slobode na toj teritoriji.\nKina za podsticanje već šestomesečnih prodemokratskih demonstracija u Hongkongu optužuje strane grupe i vlade, posebno SAD, Veliku Britaniju, i Tajvan, na koji Kina polaže prava.\nMedju grupama koje će Kina kazniti je i američki Nacionalni fond za demokratiju (NED) koji se finansira direktno iz Kongresa SAD, dok druge organizacije pokrivaju troškove iz mešavine javnih i privatnih izvora.\nU Hongkongu se poslednjih šest meseci skoro neprekidni protesti sa zahtevom da izbori budu demokratski i da se istraži o policijska brutalnost nad demonstrantima.


Subota , 2020-05-09 | 10:03:17\nNavodeći da Jovana Gligorijević slične pretnje dobija od 2016. godine, grupa je upozorila da je njena porodica bila "izložena na portalu Istraga koji je stvoren za obračun sa nezavisnim novinarima, a pre svega novinarkama".\n"Njeni lični podaci, uključujući kućnu adresu i JMBG bili su javno objavljivani. Gligorijević je sve pretnje uredno prijavljivala Tužilaštvu za visokotehnološki kriminal, kao i Radnoj grupi za bezbednost novinara. Iako do danas nije pozvana da da izjavu povodom predjašnjih pretnji, niti je iko za njih snosio sankcije, istim organima prijavila je i pretnju koju je primila danas", navedeno je u saopštenju.\nNUNS traži zaštitu vlasti za novinarku Jovanu Gligorijević\n"Poslednja u nizu pretnji upućena joj je onlajn, sa profila izvesnog Dejana Grozdića koji joj je se obratio vredjajući je i poručujući joj da će doći dan za naplatu", navelo je NUNS.\nTo je prijavljeno Republičkom javnom tužilaštvu na koje NUNS "apeluje da što hitnije preduzme sve neophodne radnje kako i ovaj slučaj ne bi završio u dugotrajnom predistražnom postupku".\n"Ova statistika govori o porastu napetosti i podela koje preovladjuju u našem društvu koje je po oceni Fridom hausa ispalo sa liste demokratskih, i sada pripada hibridnim režimima", saopštilo je NUNS.\nUNS: Tužilaštvo da otkrije ko stoji iza pretnje\nUdruženje novinara Srbije (UNS) osudilo je danas pretnju koju je pomoćnica glavnog urednika nedeljnika "Vreme" Jovana Gligorijević dobila na društvenoj mreži Instagram i zatražilo je da Tužilaštvo za visokotehnološki kriminal identifikuje osobu koja joj je pretila, i pokrene postupak protiv nje.\nUNS navodi da je redakcija "Vremena" saopštila da je Gligorijevićevoj nepoznata osoba jutros na Instagramu uputila poruku: "Ljudski otpadu i talogu društva, dan naplate je blizu".\nUNS podseća da je prema odredbama Krivičnog zakonika za ugrožavanje sigurnosti pretnjom osobama koje obavljaju posao od javnog značaja informisanjem predvidjena zatvorska kazna od šest meseci do pet godina zatvora.


Uredba o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti | URRGB\n“Službeni glasnik RS”, broj 65/2001, 45/2002, 47/2002, 91/2002, 23/2003, 16/2004, 76/2004, 31/2005, 25/2013, 119/2013, 135/2014, 80/2017 i 98/2017\nUredba o izmeni Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 91/2002\nUredba o izmenama i dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 23/2003\nUredba o izmenama i dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 25/2013\nUredba o izmenama i dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 119/2013\nUredba o izmenama i dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 135/2014\nUredba o izmenama i dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 80/2017\nUredba o dopuni Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti: “Sl. glasnik RS”, br. 98/2017


ŽELjKA CVIJANOVIĆ: Srpska ne može primati migrante | Novosti.RS\n-Imam puno poverenje u našu policiju i Ministarstvo unutrašnjih poslova, jer znaju šta rade u situaciji koja se odnosi na migrante. Naravno, olakšana je stvar time što su Republika Srpska i njene institucije jasno zauzele čvrst stav o migrantima i to na vrijeme prije nekoliko godina - rekla je Cvijanovićeva.\nOna je podsetila da je, kada je bila predsednik Vlade Srpske, definisano da Republika Srpska ne može primati migrante i da se mora boriti protiv ove pojave pravnim i dozvoljenim sredstvima, kao i da pokuša uticati na organe BiH da rade svoj posao i rešavaju pitanja readmisije i jačanja Granične službe BiH.\n- Tu se naša policija stavila na raspolaganje znajući koliko je važno da granica bude zaštićena. Razumemo da imamo problem i zato očekujemo od EU da štiti svoje granice, ne samo na prelasku u Hrvatsku, nego da migranti ne uđu u Srbiju i Srpsku. Očekujemo i da institucije BiH rade svoj posao na povratku migranata u njihove zemlje - rekla je Cvijanovićeva.\nRepublika Srpska Željka Cvijanović migranti migranti u BiH RS migranti u RS


Produžen rok – Predaja zahteva za kreditnu podršku do 1. decembra (SRB) – PoljoMagazin\nProdužen rok – Predaja zahteva za kreditnu podršku do 1. decembra (SRB)\noktobar 6, 2017 Jasna Ostavite komentar\nIz Uprave za agrarna plaćanja podsećaju da se krediti, čiji je rok od jedne do tri godine sa grejs periodom do godinu dana, ili od tri do pet godina, odobravaju i isplaćuju u dinarima – bez valutne klauzule i predstaljaju jedne od najpovoljnijih kredita na tržištu. Fiksna kamatna stopa iznosi 3% na godišnjem nivou, odnosno 1% za fizičko lice sa prebivalištem koje je na području sa otežanim uslovima rada u poljoprivredi, odnosno koje je navršilo najviše 40 godina života u tekućoj godini, odnosno koje je ženskog pola. Krediti čiji je rok otplate do tri godine vraćaju se u mesečnim, tromesečnim, šestomesečnim i godišnjim anuitetima, a krediti čiji je rok otplate od tri do pet godina se vraćaju u šestomesečnim anuitetima.\nViše o uslovima i načinima ostvarivanja prava na kreditnu podršku možete videti OVDE.\nKategorija: Subvencije Tagovi: banke, kamata, krediti, ministarstvo poljoprivrede, Uprava za agrarna plaćanja, vesti


Aerodrom kod Trebinja u Zupcima ili Mionićima\nBoris M. јул 27, 2020, 4:02 по подне\nTREBINJE - Za izgradnju aerodroma kod Trebinja postoje dvije lokacije i to Mionići i Zupci, a u narednih desetak dana biće završeno idejno rješenje, dok će kompletan projekat biti završen najdalje za godinu dana.\nOvo je epilog sastanka operativne grupe sastavljene od predstavnika Republike Srpske i Srbije koji su danas održali sastanak u Trebinju, gdje su i obišli potencijalne lokacije za gradnju novog aerodroma.\n"Brzo ćemo imati i drugi sastanak i tada ćemo imati više informacija. Sada su u opticaju dvije potencijalne lokacije u okolini Trebinja", rekla je Vesna Božni, pomoćnica ministra za željeznički, vodni i vazdušni saobraćaj u Ministarstvu saobraćaja i veza Republike Srpske.\nKada je riječ o lokaciji, brojni parametri će biti uzeti u obzir - od pristupnih puteva, visine, jačine vjetra, itd., a konačnu riječ na kojoj lokaciji će biti građen aerodrom daće stručnjaci iz Srbije s obzirom na to da će ona finansirati cjelokupan projekat. Tek kada se odabere lokacija znaće se i model po kojem će biti građen aerodrom, a prema nezvaničnim informacijama to bi moglo ići putem koncesije jer je i Aleksandar Vučić, predsjednik Srbije, nakon posjete Banjaluci rekao da bi aerodrom mogao biti građen po tom modelu, i to na period od 30 ili 35 godina.\nZoran Ilić, pomoćnik ministra građevinarstva, saobraćaja i infrastrukture Srbije, rekao je da u Hercegovini zbog terena nije bilo teško izabrati pogodnu lokaciju jer je, kako kaže, takvih malo, istovremeno dodajući da postoje dvije lokacije koje će se ispitivati.\n"Nemamo preširok izbor i neće nam biti teško da se opredelimo za onu koja je glavna. Ono čime ćemo se voditi jeste da prilazne površi budu obezbeđene. Važno je da 10 kilometara i od jednog i od drugog praga piste nemamo visoke prepreke", rekao je Ilić.\nKada je u pitanju veličina aerodroma, iako još nije određeno gdje će se nalaziti i po kojem modelu će biti građen, s obzirom na prostranstva i jedne i druge lokacije, plan je da se napravi poletno-sletna pista koja će omogućiti slijetanje i najvećih aviona na svijetu.\n"Mi ćemo pripremiti kompletnu tehničku dokumentaciju za izradu plana, idejno rešenje planskog akta koje će biti osnov za izgradnju aerodroma i to će biti gotovo u sledećih desetak dana. Kompletan plan će biti u periodu od šest meseci i godinu dana. Ako bude dovoljno stručnosti i volje, mislim da ćemo za nekoliko godina imati aerodrom", rekao je Ilić, dodajući da će aerodrom biti međunarodni i, osim Hercegovini, značiće i Crnoj Gori i Hrvatskoj.\nSastanku operativne grupe prisustvovao je i Mirko Ćurić, gradonačelnik Trebinja, koji je rekao da sam sastanak govori o ozbiljnosti namjere izgradnje aerodroma.\nOZNAKE Republika SrpskaTrebinjeCrni Bombarder PortalRepublika Srpska - Najnovije vijesti


Sahranjen general Manojlo Milovanović, prethodno održan komemorativni skup | Banjaluka.net\nSahranjen general Manojlo Milovanović, prethodno održan komemorativni skup\nGeneral Vojske Republike Srpske /VRS/ Manojlo Milovanović sahranjen je danas, uz najviše vojne počasti na banjalučkom groblju Rebrovac u prisustvu porodice, rodbine, saboraca, velikog broja građana, te velikog broja poštovalaca lika i djela legendarnog komandanta VRS.\nSrpski član Predsjedništva BiH Milorad Dodik rekao je na komemoraciji u Banjaluci povodom smrti general-pukovnika Vojske Republike Srpske /VRS/ Manojla Milovanovića da je general Milovanović bio najvažniji ministar u Vladi Republike Srpske 1998. godine, ali i da je cijeli život ostao aktivan u borbi za Republiku Srpsku.\n“Za generala Milovanovića bilo je dovoljno da kažete general, to je ono što je obilježilo njegov status. On se nikada nije deklarisao u nekakvom političkom smislu, njegova jedina partija je bila Republika Srpska”, rekao je Dodik u obraćanju na komemorativnom skupu.\n“Tada sam dobio mandat da sastavim Vladu Republike Srpske i predložio sam generala Milovanovića za ministra odbrane Republike Srpske. On je pristao da bude ministar jer smo u tom ključnom trenutku trebali da objedinimo Republiku Srpsku”, istakao je Dodik.\nOn je rekao da je težak trenutak za Republiku Srpsku bilo NATO bombardovanje SR Jugoslavije.\n“Radili smo ono što smo mogli. General Milovanović bio je tada spreman da žrtvuje svoj status da pomogne Srbiji, ali to nije značilo da je to trebalo da se desi. Trebalo je da pomognemo Srbiji, a da opstanemo”, napomenuo je Dodik.\nOn je dodao da mu je general Milovanović govorio da mu je ostalo žao što vojnički nije riješio Bihać, ali da je kao general morao da poštuje političke odluke.\nDodik je naglasio da je general Milovanović kao član Senata Republike Srpske dao veliki doprinos razmatranju najtežih pitanja koja su konstantno na dnevnom redu onoga što jeste i što treba da bude Republika Srpska.\nPenzionisani general VRS Milan Torbica rekao je da je general Milovanović velikan srpskog naroda i vojskovođa koji se može uporediti sa velikim srpskim vojskovođama i vojvodama iz Prvog svjetskog rata.\n“General Milovanović je najdirektnije učestvovao u stvaranju, odbrani i čuvanju Republike Srpske, te u njenoj poslijeratnoj izgradnji”, istakao je Torbica na komemorativnom skupu.\nOn je naglasio da general Milovanović ništa nije prepuštao slučaju, te da je bio uporan, detaljan i temeljan u svom poslu i na svakom zadatku.\nKomemoraciji su, osim porodice generala Milovanovića, prisustvovali i predsjednik Republike Srpske Željka Cvijanović, predsjednik Vlade Radovan Višković, ministar rada i boračko-invalidske zaštite Duško Milunović, direktor Republičkog sekretarijata za istraživanje rata, ratnih zločina i traženje nestalih lica Milorad Kojić.\nKomemorativnom skupu prisustvovali su i Darko Mladić, sin generala Ratka Mladića, komanda Trećeg pješadijskog Republika Srpska puka, generalni konzul Srbije u Banjaluci Vladimir Nikolić, predsjednik BORS-a Milomir Savčić, generali, oficiri, ratni saborci generfala Milovanovića, te gradonačelnik Gradiške Zoran Adžić.


SAD se zalažu za sankcije Severnoj Koreji zbog lansiranje rakete\nAmbasadorka Sjedinjenih Država u UN, Suzan Rajs, izjavila je da će Vašington nastaviti da se zalaže za snažnu rezoluciju Saveta bezbednosti kojom se osuđuje lansiranje severnokorejske rakete dugog dometa.\nGospodja Rajs je danas izjavila za američke medije da Vašington želi da Savet bezbednosti pozove na odgovornost Severnu Koreju zbog kršenja rezolucija UN kojim je Pjongjangu zabranjeno da testira balističke rakete.Američka ambasadorka je juče izjavila da su Sjedinjene Države zabrinute zbog toga što je Pjongjang prodao tehnologiju za proizvodnju balističkih projektila drugim zemljama.\nTokom jučerašnjeg tročasovnog vanrednog sastanka, članovi Saveta bezbednosti nisu se složili o tome kako da odgovore na lansiranje severnokorejske rakete. Japanski funkcioneri su izjavili danas za Glas Amerike da se Japan nada kako može da uveri svih pet članica sa pravom veta u Savetu bezbednosti da podrže snažnu osudulansiranja rakete.\nDvema od tih zemalja - Rusiji i Kini - su se navodno, tokom jučerašnje sednice, pridružile nestalne članice, Libija i Vijetnam, iznoseći argumente za uzdržanost.\nKineski ambasador u Ujedinjenim nacijama je u nedelju izjavio da bi odgovor Saveta bezbednosti trebalo da bude „oprezan i srazmeran.“


CNS objavio drugo izdanje knjige “Zbijeg: Put u Srebrenicu” autora Hasana Nuhanovića - AKOS\nHome > Kultura i tradicija > Književni kutak > CNS objavio drugo izdanje knjige “Zbijeg: Put u Srebrenicu” autora Hasana Nuhanovića\nTim povodom je u petak, 20. maja 2016. u prostorijama Centra za napredne studije održana press-konferencija. Medijima su se obratili Hasan Nuhanović, autor i Munir Mujić, urednik publikacija Centra.\nOvom prilikom predstavljeno je izdanje i projekat podjele ovoga naslova bibliotekama svih bosanskohercegovačkih srednjih škola.\nHasan Nuhanović se zahvalio izdavaču i realizatoru projekta koji će knjigu učiniti dostupnom bibliotekama srednjih škola.\n„Na ovaj način će srednjoškolci moći da, kroz literaturu, saznaju o događajima u Podrinju, Srebrenici, Žepi, Vlasenici i uopšte o tom periodu ratnih dešavanja. Isto tako, pruža im se informacija koja nije dovoljno, ili nije uopšte, obrađena kroz redovnu školsku nastavu.“, istakao je autor.\n„Na isti način ova knjiga može biti dostupna i osnovnim školama, možda kroz neki sličan projekat, jer smatram da sam knjigu napisao na način da bude razumljiva i ovom uzrastu učenika, te da eventualno uđe i u listu naslova iz lektire. Također, knjiga bi mogla da bude interesantna i studentima, kao i širem čitateljstvu.\nKnjigu bih svrstao u žanr kreativne dokumentaristike. U knjizi koristim literarni izraz preko kojeg iznosim činjenice o stradanju Bošnjaka Podrinja 1992-1993. godine.“\nMunir Mujić potcrtao je kako je važno da knjige poput ove nađu mjesto na policama školskih biblioteka. Značaj prezentiranja historijskih događanja u formi svjedočenja i memoarskih zapisa počesto se potcjenjuje. Zvanična historija, udovoljavajući vlastitome cilju, a koji se ogleda u bilježenju datuma, brojeva i sl. ostavlja uglavnom nezabilježenim ljudska stradanja, nade, patnje, snove, strahove, opise gladovanja… Knjige poput ove Nuhanovićeve „popunjavaju praznine“ u historiji, slikaju strahote rata, ali istovremeno prizivaju i bude svijest o ljepoti mira. Prisustvo ove knjige u školskim bibliotekama korak je ka tome važnom cilju.\nHasan Nuhanović o oslobađanju osuđenih zločinaca za genocid VIDEO\nTagovano cns Hasan Nuhanović\nUstanovljena godišnja nagrada „FEVZI MOSTARAC“ Mostarskog muftijstva


Srpska zastava na Nijagarinim vodopadima :: Semberija INFO ::\nSretenje ove, 2020. godine, u Kanadi će ostati upamćeno po srpskoj trobojci na Nijagarinim vodopadima. Uz prvi sumrak boje srpske trobojke pojavili su se na moćnoj potkovici na kanadskoj strani rijeke, a zatim i na vodopadu na američkoj strani.\nOkupnjeni narod oko spomenika Nikoli Tesli, čiji je pogled vječno uperen ka vodopadima, stigao je iz gotovo svih kanadskih provincija, ali ih je bilo i iz Amerike. Njihovo zadovoljstvo ovakvim obilježavanjem državnog praznika Srbije dijelio je i amabasador na čiju je inicijativu Sretenje u Kanadi dobilo ovakvu sliku.\n"Jako sam ponosan što upravo ovakvu sliku možemo da pošaljemo iz Nijagare i Kanade. Mislim da bolju čestitku zemljacima u Srbiji nismo mogli da pošaljemo. Srećan Dan državnosti!", rekao je Papazoglu.\nRTRS / Nezavisne novine\nU ITALIJI 727 UMRLO, BROJ ZARAŽENIH U PORASTU\nVELIKA BRITANIJA: VELIKI RAST BROJA SMRTNIH SLUČAJEVA\nŠPANIJA TREĆA ZEMLjA SVETA SA VIŠE OD 100.000 ZARAŽENIH


- Kada sagledamo prosek u prethodnim decenijama, uglavnom na nekih deset godina dolaze tri do četiri snežne zime. Nadamo se da će nas Nova godina obradovati sa snežnim pokrivačem - ocenio je Đurić i dodao da ledene dane sa temperaturama ispod 0 stepeni čitavog dana nećemo imati u nižim predelima.\n- Nakon poslednjeg zahlađenja, imaćemo otopljenje narednih dana. U petak imamo novo zahlađenje sa padavinama, kišom, koja će na planinama preći u sneg, da bismo za vikend imali slične prilike današnjim. Bitno je da će vreme uglavnom oscilirati oko svog srednjeg stanja, pa nas prvih dana decembra očekuje vreme u skladu sa kalendarom - naveo je Đurić i dodao da će tokom srede i četvrtka biti osetno toplije sa temperaturama preko 10 stepeni C, sa jakim vetrom na jugozapadu.\n- Beograd i Vojvodina, kao i veći deo severa zemlje, ostao je bez snega u skladu sa prognozom. Na prvi sneg ćemo morati i dalje da čekamo - nagovestio je meteorolog.\nPrema njemu, snežni pokrivač će biti primetan nu višim predelima zemlje, ali i nižim delovima zapadne Srbije, u Užicu, Ivanjici, Arilju...\nvremenska prognoza vremenska prognoza za Srbiju prognoza za Beograd Đorđe Đurić sneg nova godina vremenska prognoza za decembar


Suđenje Belivuku se odlaže do izbora jer bi mogao svašta da kaže o vezi vlasti i kriminala | Blok vesti\nHome Magazin Suđenje Belivuku se odlaže do izbora jer bi mogao svašta da kaže...\nOsumnjičeni su negirali krivicu, istakavši da tužilaštvo i policija podmeću dokaze protiv njih. Belivuk je rekao i da će ispričati sve što su radili za državu u proteklim godinama, počevši od rušenja u Hercegovačkoj ulici u centru Beograda.\nBelivuk preti da će ispričati sve o prljavim poslovima koje je radio za državu i…\nPovodom ovih navoda oglasila se saopštenjem i Stranka slobode i pravde. Njihovo saopštenje prenosimo u celosti.\nIskazom uhapšenog šefa kriminalnog klana Veljka Belivuka da su Zvonko Veselinović, Sale i on poslali momke da ruše u Savamali, potvrđena je povezanost Aleksandra Vučića, Siniše Malog i Gorana Vesića sa ovom klanom, kao i sa Zvonkom Veselinovićem koji se odnedavno nalazi na crnoj listi SAD zbog ilegalne trgovine drogom, oružjem i podmićivanje političara vlasti.\nSada je potpuno jasno da se proces Belivuk klanu odugovlači, jer suđenje nije počelo ni četiri meseca nakon potvrđivanja optužnice, kako se pre izbora 3. aprila ne bi čule optužbe na račun režima koje se poklapaju sa izjavama drugih svedoka koji su i ranije tvrdili da sam vrh države, Grada Beograda i beogradske policije stoji iza rušenja u Savamali aprila 2016. godine – događaja koji je simbol rušenja države i sloma sistema pred spregom režima i mafije.\nSvih ovih godina tužilaštvu ništa nije značilo javno priznanje Marije Mali, bivše supruge tadašnjeg gradonačelnika Beograda i sadašnjeg ministra finansija Siniše Malog, koja je izjavila “Siniša mi se tada pohvalio da je organizovao rušenje u Savamali”.\nNije tužilaštvu bila dovoljna ni prijava policajca Gorana Stamenkovića koji je jedini odgovarao u ovom slučaju, a u kojoj je naveo da su ga tadašnji ministar pravde i današnji ministar spoljnih poslova Nikola Selaković uz Dijanu Hrkalović i tadašnjeg načelnika beogradske policije Veselina Milića nagovarali da prizna krivicu za nesavestan rad, a zauzvrat mu obezbediti legalizaciju objekta u Mirijevu, te je tako i učinio, ali legalizaciju samo delimično dobio, pa ih prijavio.\nSada je Belivuk u svom iskazu pred tužiocem otkrio ne samo izvršioce, već zapretio i nalogodavcima, jer ne samo jedan čovek je mogao da naloži zatvaranje ulice i isključenje struje.\nI samo jedan načelnik je mogao beogradskoj i komunalnoj policiji da naloži da te noći ne reaguje na brojne pozive Beograđana koji su prijavljivali ovaj kriminal i da dozvoli da maskirani napadači sa fantomkama vezuju ljude, oduzimaju im dokumenta, kao svedoku rušenja Slobodanu Tanaskoviću, koji je mesec dana kasnije i preminuo.\nKao što je samo jednom čoveku bilo u interesu da sruši Savamalu, jer je smetala njegovom dogovoru sa Arapima o izgradnji Beograda na vodi.\nStranka slobode i pravde garantuje da će odmah po promeni vlasti, slobodno pravosuđe nesmetano utvrditi sve okolnosti, izvršioce i nalogodavce, kao i druge kriminalne radnje ovog režima sa svojim delovima mafije, stoji u saopštenju koje je ova stranka dostavila medijima.\nPrevious articleAtanas Rajkov preuzeo novu globalnu poziciju u kompaniji Rakuten Viber\nNext articleTepić iznela nove detalje o Palminim žurkama: Devojka završila u bolnici posle maltretiranja


Snimili smo novu SNS prevaru: U ruiniranu kuću uselili fantomske glasače - Leutar.net\nSnimili smo novu SNS prevaru: U ruiniranu kuću uselili fantomske glasače\n2. februara 2022. LEUTAR Srbija, Vijesti 0\nFantomski glasači uveliko se spremaju za predstojeće izbore. U susret kampanji, prema tvrdnjama opozicionara Borka Stefanovića, vladajuća Srpska napredna stranka, zloupotrebom nadležnih institucija, prijavila je fiktivne stanovnike na beogradskoj opštini Vračar.\nNa biračkom mestu 37, u najmanjoj beogradskoj opštini, na narednim izborima biće više ljudi nego ranije. U ruiniranom objektu, u ulici Cara Nikolaja 72, navodno boravi više od dvadeset novih Vračaraca, spremnih da na predstojećim beogradskim izborima podrže vladajuću stranku i odbrane Beograd od opozicije, koja, prema istraživanjima javnog mnjenja, ima najveće šanse upravo u prestonici.\n„Odlazeća naprednjačka vlast u pokušaju da sačuva svoje privilegije i kriminal, pribegla je praksi o kojoj mnogo ljudi priča ovih meseci, a o čemu sada imamo i neki prikaz cele te situacije. Naime, u Ulici cara Nikolaja 72 na Vračaru smo dobili informaciju da je za kratak period prijavljeno 20 građana na prebivalište u Beogradu, da bi se na taj način SNS-u povećali izgledi za bolji rezultat na izborima“, objasnio je na konferenciji za medije zamenik predsednika SSP, Borko Stefanović.\nTragom ove informacije, ekipa Nova.rs obišla je pomenuti objekat na Vračaru, gde, izuzev par golubova koji su ušli kroz šupljine na krovu ovog napuštenog objekta, nismo uočili druge stanare.\n“Već neko vreme postoji praksa u gradovima Srbije, naročito u Beogradu, da Srpska napredna stranka uvoze nove birače i prijavljuju ih fiktivno kako bi poboljšali svoje šanse za uspeh na beogradskim izborima što im, po našem mišljenju, neće biti dovoljno”, objašnjava u razgovoru za Nova.rs Borko Stefanović, zamenik predsednika Stranke slobode i pravde.\nS obzirom na to da opština Vračar važi za tvrdo jezgro opozicionih glasača, ubrzano doseljavanje novih komšija, očekivano kritičnih prema svemu što se zove opozicija, ne predstavlja veliko iznenađenje.\nŠtaviše, ubacivanje fantomskih birača na mesta gde postoji mogućnost neizvesne izborne trke dugogodišnja je praksa vladajuće partije.\nStefanović smatra da pomenita lokacija samo jedna od brojnih na kojima su fiktivno prijavljeni novi stanovnici Beograda.\n“Mi smo dobili informaciju od našeg izvora iz MUP-a da se na ovoj adresi nalazi više od 20 novoprijaveljenih Beograđana iliti novoprijavljenih glasača Srpske napredne stranke. U pitanju jedna neuslovna kuća u kojoj nije moguće da živi, verujem, ni dvoje ljude, a kamoli njih 20. U pitanju su ljudi koji su se u poslednjih 30 ili 60 dana prijavili baš na ovu adresu”, navodi naš sagovornik.


Obilježena 27. godišnjica bitke za odbranu Sarajeva i BiH – Narod i Pravda\nDelegacija Naroda i Pravde obilježila je 27. godišnjicu bitke za odbranu Predsjedništva Republike Bosne i Hercegovine odavanjem počasti i polaganjem cvijeća na centralnom spomen obilježju Bosanski šehid i prvom predsjedniku Predsjedništva RBiH Aliji Izetbegoviću na mezarju Kovači.\n“Sjećanje na 2. maj 1992. godine, jednu od najbitnijih bitki za odbranu Sarajeva, Bosne i Hercegovine uključujući i zgradu Predsjedništva kao simbola tadašnje RBiH mora se čuvati i prenositi na mladje generacije.\nVažnost ovog i sličnih datuma je da se podsjećamo s koliko je žrtve i hrabrosti naših boraca i prolivene krvi stečena naša država Bosna i Hercegovina. Danas u miru imamo obavezu braniti je i čuvati moralnim vrijednostima, obrazovanjem i većim stepenom odgovornosti kada su u pitanju društveni interesi i opstanak jedine nam države BiH. Kroz historiju, ovaj narod se desetinama godina borio za tudje vladare i careve. Po prvi put nakon borbi za druge, izborili smo se za svoju državu, prvog predsjednika rahm. Aliju Izetbegovića s našim borcima herojima o kojima možemo s ponosom pričati našoj djeci”, kazao je potpredsjednik Naroda i Pravde Elvedin Okerić.\nZastupnik Vedran Jakupović uputio inicijativu za vraćanje predvojničke obuke u srednje škole KS


Slučaj Skripalj, istorija laži Zapada i „dokazi“ po principu: „da mi umre majka“!\nRusi su uvek krivi\nDok Zapad bespogovorno podržava aktuelne optužbe Velike Britanije protiv Rusije zbog, kako se tvrdi, trovanja bivšeg ruskog obaveštajca-prebega Sergeja Skripalja – važno je istaći alarmantan nedostatak dokaza.\nTakođe je bitno ukazati na istoriju „tužilaca“ koji su pokretali ratove uz pomoć lažnih optužbi za koje je danas utvrđeno da su bile obične laži. Pretpostavka da je „jedino Rusija“ mogla proizvesti agens „novičok“, dok njegov tvorac živi u SAD - očigledno je kontradiktorna i nečasna.\nMožda cost-benefit analiza (cena naspram koristi) slučaja Skrpalj, omiljena u analitici ponašanja bilo kojih aktera prema zapadnim akademskim metodama, može da otkrije prave motive za stav Rusije i predsednika Putina. Rusija jednostavno nije imala motiva da tako nešto uradi!\nMeđutim, ta ista cost-benefit analiza ne daje rezultate u slučaju britanske vlade na čelu sa Terezom Mej i prateće medijske kamarile.\nTrovanje Sergeja Skripalja i njegove ćerke u Solsberiju četvrtog marta, dovelo je do munjevite eskalacije agresivne retorike Britanije prema Rusiji. Dve nedelje posle napada, premijerka Tereza Mej dala je rok u kojem se od Rusije zahteva da pruži objašnjenje incidenta za koji London direktno krivi Moskvu. I zatim je proterala 23 ruskih diplomata u roku od sedam dana.\nObjašnjenje Kremlja je bilo jednostavno:\n„Nemamo ništa sa napadom“.\nRusija je takođe ponudila pomoć u istrazi, tražeći uzorke otrova korišćenog u napadu. Međutim, Velika Britanija nije dostavila nikakve uzorke navedenog otrova – sovjetskog nervnog gasa poznatog kao „novičok“ niti Rusima na ispitivanje, niti relevantnim međunarodnim organizacijama, kako je to predviđeno Konvencijom o hemijskom oružju.\nUjedinjeno Kraljevstvo nije uspelo ni da objasni zašto bi Rusija izvela takav napad – ili kako je bilo moguće da Britnaci utvrde upotrebu agensa „novičok“ bez posedovanja samih uzoraka agensa. Kada bi Britanija posedovala agens „novičok“ sa kojim bi mogla da uporedi uzorke uzete sa mesta napada, čitav osnov optužbe Rusije kao, navodno jedine države koja poseduje ovaj gas, bi se pokazao kao potpuno lažan.\nKO POSEDUJU ,,NOVICOK“?\nUticajni američki istraživački portal „Dejli bist“ doneo je sledeći članak: „Sovjetski naučnik koji je napravio agens korišćen protiv Sergeja Skripalja: Žao mi je“.\nU napisu se priznaje:\n„Da bi premijerka mogla javno optužiti Rusiju za korišćenje nervnog agensa kakav je novičok, britanske vlasti bi morale makar da imaju pristup njegovom jedinstvenom hemijskom kodu. To je bilo pravno moguće uprkos Konvenciji o hemijskom oružju, zbog klauzule koja zemljama dopušta posedovanje uzoraka za testiranje.\nTestiranje „novičoka“, čak i bazirano samo na formuli objaljenoj u memoarima njegovog tvorca, jeste potencijalni znak da su Britanci možda imali pristup novijim varijantama nervnog gasa. Britanski dnevnik „Gardijan“ će takođe ovo priznati u svom napisu pod naslovom „Nervni agensi novičok – šta je to?“\nCinjenica da je toliko malo toga poznato o „novičoku“ mogla bi se objasniti time što je stručnjacima iz laboratorije u naučnom parku Porton Daun trebalo nekoliko dana da identifikuju jedinjenje korišćeno u napadu protiv Skripalja. Iako su agensi napravljeni u Sovjetskom Savezu, druge laboratorije sa pristupom hemijskim strukturama bi takođe mogle da ih proizvode – navodi „Gardijan“.\nCinjenica da je tvorac „novičoka“ Vil Mirzjanov prebegao i trenutno živi u Sjedinjenim Državama, nagoveštava da je Zapad imao i znanje i sredstva da stvori „novičok“ za sopstvene potrebe.\nPretpostavka Londona da je „jedino Rusija“ mogla da proizvede agens dok kreator „novičoka“ živi u SAD – dok britanske laboratorije očigledno imaju pristup ovom otrovu – očigledno je kontradiktorna i nečasna.\nS obzirom na to da je Velika Britanija propustila da predstavi bilo kakve opipljive dokaze, uključujući i dostavljanje uzoraka po obavezi iz Konvencije o hemijskom oružju, sve što je svetskoj javnosti preostalo jeste da razmotri izvor ovih optužbi.\nLAŽI O ORUŽJU ZA MASOVNO UNIŠTENjE\nKao predgovor za američku invaziju na Irak 2003. godine, zapadni mediji su globalnoj javnosti „prodali“ priču o „oružju za masovno uništenje“ (Weapons of Mass Destruction – WMD). Američki državni sekretar Kolin Pauel je pred Savetom bezbednosti UN predstavio svetu izfabrikovani dokaz - kako bi stvorio izgovor za predstojeću američku invaziju.\n„Znamo da je Sadam Husein odlučan da zadrži svoje oružje za masovno uništenje, rešen je da ih napravi još. Imajući u vidu istoriju agresije Sadama Huseina i šta znamo o njegovim planovima, znajući o njegovim vezama sa teroristima i poznavajući njegovu odlučnost da se osveti onima koji mu se protive, da li bi trebalo da preuzmemo taj rizik da on neće jednog dana upotrebiti ova oružja u vreme, na mestu i na način koji on odabere, u vreme kada je svet u mnogo slabijoj poziciji da odgovori?“\nIpak, posle američke invazije i potonje okupacije Iraka ništa nije pronađeno od ovog navodnog oružja za masovno uništenje. Na kraju su SAD i Britanija postepeno počeli da priznaju fabrikaciju dokaza, šminkanje izveštaja, namerne citate nepouzdanih izvora i svesno obmanjivanje saveznika i celog sveta.\nBivši britanski premijer Gordon Braun je optužio SAD da su namerno obmanjivale UK. U „Gardijanovom“ članku pod naslovom „Gordon Braun kaže da je Pentagon obmanuo Britaniju povodom razloga za invaziju na Irak“ priznaje se:\n„Američko ministarstvo odbrane je znalo da Sadam Husein nije posedovao oružje za masovno uništenje, ali je držalo Britaniju u neznanju,“ tvrdio je Braun.\nU neverovatnoj optužbi, bivši premijer saopštio je da tajni američki obaveštajni izveštaj o iračkim vojnim sposobnostima nikada nije prosleđen Britaniji, a mogao je da promeni tok događaja. Otkrriće je navelo Brauna na zaključak da rat nije mogao biti opravdan kao krajnje sredstvo, a invazija 2003. se više ne može posmatrati kao proporcionalni odgovor. Naravno, ako je za verovati političaru, makar on bio i bivši premijer.\nDrugi izveštaji su pokušali da nametnu stav da su same SAD bile „nasamarene“ nepouzdanim obaveštajnim izvorima. Britanski „Independent“ u članku pod naslovom „Kuglica: Kako je Amerika bila nasamarena od iračkog fantaziste koji je želeo da sruši Sadama“ tvrdi:\n„Dok je američki državni sekretar Kolin Pauel sakupljao svoje beleške pred Savetom bezbednosti Ujedinjenih nacija, čovek koji je posmatrao – Rafid Ahmed Alvan Al Džanabi, poznat zapadnim obaveštajnim službama kao „Kuglica“ – dobro je znao šta sledi. On je bio, na kraju krajeva, Pauelov glavni izvor… Sve što je rekao o unutrašnjem funkcionisanju programa biološkog oružja Sadama Huseina bio je izliv fantazije – i to namenjene da, kako sada priznaje, sruši iračkog diktatora.\n„Independent“ međutim, potkopava sopstveni kredibilitet tvrdnjom da je Al Džanabi „nasamario“ Ameriku. U istom napisu se priznaje da Al Džanabi nikada nije imao direktan kontakt sa Amerikancima - uprkos tome što su SAD bazirale svoju čitavu prezentaciju pred SB UN na njegovim tvrdnjama. Nedostatak osnovne opreznosti pri potvrdi Al Džanabijevih očittih laži ne ukazuje na pokušaj Vašingtona da se utvrdi istina - nego na cinični i namerni pokušaj da ona sakrije.\nAmerika je jednostavno bila spremna da ponudi bilo koji izvor kojim je mogla da argumentuje svoje (inače neosnovane) optužbe kojim bi objasnila inače neopravdani rat koji je davno odlučila da povede. Na posletku je čak i američki predsednik Džordž Buš priznao da nije bilo oružja za masovno uništenje. Predsednik Buš je pokušao da okrivi falične obaveštajne podatke, ali kako konekcija – ili bolje reći diskonekcija – Pauel-Al Džanabi otkriva, nikada i nije bilo ikakvih obaveštajnih podataka – nego jednostavnih fabrikovanih laži.\nA rat protiv Iraka nije bio jedini zasnovan na lažima koji su zapadni političari (i njihovi „nezavisni“ mediji) uspeli da prodaju svojoj i delom svetskoj javnosti.\nPrisetimo se samo slučaja raspada SFR Jugoslavije i „neutralnog“ i „principijelnog“ mešanja Zapada početkom devedesetih godina prošlog veka, zatim intervencija na Kosovu i potonja nezavršena „legalizacija“ stanja u korist jedne strane od 1999. godine, zatim intervencije i okupacije Avganistana, Iraka, potom Libije okončane ubistvom Moamera El Gadafija, građanskog rata u Siriji koji besni već osam godina usled nastojanja Zapada da se po svaku cenu obori režim Bašara El Asada...\nLista ovih „humanih“ intervencija Zapada, zasnovanih na propagandnim lažima, samo je iz poslednjih dvadesetak godina.\nIzgleda da su se zapadni političari toliko osilili da smatraju da osim njihove „časne reči“ za svakojake optužbe nisu potrebni ama baš nikakvi dokazi. Možda su u tome uspevali suviše dugo – ali bilo je to u vakumu nastalom implozijom Sovjetskog Saveza, gde više nije bilo ravnoteže straha, kada je bipolarni svet propao, a hegemonija i globalna dominacija Zapada nije bila (vojno i ekonomski) osporavana.\nTakođe, takva „metodologija“ rada zapadnih sila bila je na delu protiv malih i bespomoćnih. A Rusija danas svakao nije ni mala, ni bespomoćna – a epoha njene slabosti davno je prošla.\nMeđutim, vremena su se bitno promenila. Danas živimo u multipolarnom svetu, sa ne samo sa Rusijom, već Kinom i Indijom kao globalnim silama. To izgleda ne dopire do zapadnih političara, čija je globalna dominacija bila kratkog i privremenog karaktera. A nivo njihovog besa raste - upravo srazmerno činjenici kako se globalni uticaj i moć Zapada polako kopni.\nOvo nas vraća nazad na slučaj trovanja Skripalja. Optužbe britanskih vlasti već sada i na prvi pogled nemaju smisla. S obzirom na nedostatak dokaza sa kojim Britanija nastupa i dokazanu istoriju britanske vlade u izmišljanju dokaza o postojanju iračkog oružja za masovno uništenje - kako bi ostvarila svoje i geopolitičke interese svojih saveznika - teret dokazivanja nikada i nije bio na Rusiji.\nKao što su SAD i Britanija učinili pred rat protiv Iraka 2003. godine, lavina propagande se proizvodi kako bi ugurala svet u tabor podrške ko zna kakvom davno odabranom kursu delovanja koji je Zapad odlučio da preduzme protiv Rusije. U epilogu bilo kog pravca delovanja za koji se Britanija i njeni saveznici odluče da preduzmu u predstojećim danima, nedeljama i mesecima na osnovu slučaja Skripalj, ko će igrati ulogu „Kuglice“ koji je nasamario Terezu Mej da iznosi optužbe u Pauelovom stilu pre objavljivanja odmazde na Bušovom način?\nRazmatrajući posledice po Zapad povodom laži koje su dovele do rata u Iraku i opadanja sa kojim se Zapad suočio posle destrukcije Iraka, šta to zapadni kreatori politike očekuju da dobiju iz ovog incidenta?\nSvakome ko hoće da vidi je kristalno jasno da je „slučaj Skripalj“ namešten i kontraproduktivan za zapadne interese, pogotovo u svetu koji postaje sve skeptičniji prema njihovim tvrdnjama i postupcima.\nIpak, optužbe su ozbiljne i pripremljeni odgovori Zapada će bez sumnje još više ugroziti svetski mir i stabilnost. To što se navodni napad dogodio na britanskoj teritoriji znači da – za razliku od Sirije – ne postoji Savet Bezbednosti UN kroz koji Zapad mora da prođe pre nego što „preuzme stvar u svoje ruke“.\nOva činjenica sama po sebi – posle godina zapadne frustracije zbog ruskog veta u Savetu Bezbednosti UN povodom Sirije (čak se sve češće i pominju predlozi da se nađe način da se zaobiđe ruski veto ili da se to pravo suspenduje ili uskrati!) – čini prirodu „slučaja Skripalj“ još sumnjivijom.\nCini se da Velika Britanija ima pred sobom izgovor i čist put ka eskalaciji. Koliko će daleko ona i njeni saveznici biti spremni da idu ovim opasnim putem, ostaje da se vidi.


Managed Servisi | Mainstream\nManaged servisi usmereni su na podršku kompanijama kako bi najefikasnije iskoristile svoje IT potencijale i resurse za ostvarenje očekivanih poslovnih ciljeva. Kroz managed servise dobijate sigurnost da je vaš sistem u svakoj situaciji dostupan, efikasan, u skladu sa potrebama poslovanja, kao i da imate ekspertski savet i podršku uvek na raspolaganju.\nNaši managed servisi pomažu u podizanju efikasnosti vašeg svakodnevnog poslovanja. Kroz našu tehničku ekspertizu i usluge dobijate sigurnost, fleksibilnost i efikasnost IT operacija, uz stalnu podršku i savet ekseprata za unapređenje vaše infrastrukture i IT sistema.\nUnapređenje performansi IT infrastrukture\nKroz izgradnju dugoročne saradnje sa vašim IT timom, naši eksperti rade na konstantnom unapređenju performansi IT sistema, u cilju postizanja veće sigurnosti, produktivnosti i dalje modernizacije IT procesa.\nSmanjenje rizika i sigurnost\nNaš tim preuzima punu odgovornost za funkcionisanje, sigurnost i dostupnost vašeg sitema. Uz efikasnu saradnju i komunikaciju sa razvojnim timovima i vašim IT ekspertima garantujemo 99,99% dostupnost vaših servisa.\nEkspertska podrška za razvoj poslovanja\nKroz ekspertsku podršku dobijate sigurnost da su tehnologija i rešenja koje koristite u skladu sa potrebama poslovanja i najaktuelnijim tehnologijama. Negovanjem dugoročne saradnje sa našim klijentima, zajednički postižemo rezultate na modernizaciji i optimizaciji IT-ja.\nFokus IT-a na poslovne prioritete\nKorišćenjem managed IT servisa za određene operativno zahtevne ili visoko stručne procese, vaš tim dobija više vremena da se fokusira na strateške IT prioritete koji dolaze sa potrebama digitalizacije poslovanja i implementacije novih tehnologija.\nOsigurajte performanse, sigurnost i optimalne troškove na izabranoj public cloud platformi uz naše cloud servise. Naš tim stručnjaka upoznat je sa mogućnostima svih vodećih platformi i podržaće vas u implementaciji, upravljanju i optimizaciji vaše public cloud infrastrukture.\nPrimeri i iskustva klijenata kojima smo pomogli da poboljšaju svoj IT sistem i tako unaprede svoje poslovanje.\nKreiran nov visokodostupan sistem koji nema single point of failure, uz garanciju uptime-a od 99,99% mesečno i 24/7 nadzor.\nGigatron, kao napredni e-commerce, fokusiran je na kontinuirano pružanje vrhunskog servisa svojim korisnicima. Sve veći broj operacija i informacija, kao i povremeni “peak-ovi” u poseti i saobraćaju, samim tim i u potrebnim resursima, ukazivali su na potrebu za pronalaženjem rešenja koje će omogućiti nesmetano funkcionisanje svih sistema i servisa.\nZa Ringier Axel Springer, digitalna transformacija otvorila je pregršt mogućnosti, pre svega u pogledu novih načina monetizacije sadržaja koji omogućavaju kvalitetno i kredibilno novinarstvo, kao i usavršavanja samih sistema informisanja i distribucije na više različitih platformi. Saradnju smo otpočeli 2010. godine, kada nam je Ringier Axel Springer ukazao poverenje odabravši naše Fully Managed Hosting usluge.\nVeb-sajt B92.net postoji već više od 20 godina, jedan je od najposećenijih i najuticajnijih sajtova u Srbiji i regionu. Tokom svog dugogodišnjeg prisustva na tržištu, B92.net beleži stalni rast posete i prihoda, razvija nove vrste sadržaja, poslovne modele i platforme, u čemu neretko čini pionirske korake na domaćem i regionalnom tržištu.\nViše od 15 godina iskustva u administraciji Linux sistema, virtualizacionih platformi i baza podataka. Nakon što je u Računskom centru Elektrotehničkog fakulteta u Beogradu stekao raznovrsno radno iskustvo i analitički pristup rešavanju problema, pridružio se kompaniji Mainstream gde je, fokusiran na visoku dostupnost, učestvovao u dizajniranju Managed Web Hosting sistema i implementaciji više od 1000 Linux servera uključujući i mCloud, javni cloud sistem kompanije Mainstream. Marko neprestano koristi nove tehnologije i ispituje njihove granice, ali i uživa u prenošenju znanja, kako mlađim saradnicima, tako i polaznicima Linux kurseva.\nTehnička izvrsnost i sigurnost\nUlažemo u najkvalitetniju opremu koja zadovoljava enterprise standarde, kao i u konstantno unapređenje sistema i naših servisa. Mainstream tim čine najbolji stručnjaci koji aktivno prate promene i inovacije u tehnologiji i pomažu klijentima da budu u toku sa novim i boljim rešenjima. Naša enterprise cloud platforma garantuje sigurnost vaših podataka, procesa i aplikacija.\nEnterprise nivo tehnologija i 24/7 ekspertska podrška i savet\nOsiguranje od poslovne odogovornosti\nRespektabilni klijenti sa kompleksnim potrebama koriste naše usluge više od 10 godina. Za najrazličitije poslove – od rešenja za klijente koji uveliko rade na procesu digitalizacije poslovanja, preko klijenata koji žele da modernizuju svoju infrastrukturu, pa sve do onih koji žele najoptimalnije da iskorististe svoj IT sistem, mi garantujemo svojim desetogodišnjim iskustvom i timom odabranih eksperata.\nPreko 10 godina iskustva i 200+ klijenata iz različitih industrija\nPoseban fokus i posedovanje ekspertskih znanja u oblasti IT infrastrukture\nRešenje prilagođeno klijentu\nNaš pristup je zasnovan na razumevanju specifičnosti, poslovnih ciljeva i potreba svakog klijenta kako bismo uvek najboljim rešenjem podržali njihovo poslovanje. Cilj nam je da savremenim servisima i efikasnom podrškom kroz dugoročnu saradnju podržimo rast i napredak naših klijenata.\nPosvećenost razumevanju poslovnih i IT ciljeva poslovanja\nŠta su Managed servisi?\nAko je na cloudu, neka bude na papiru: šta treba da znate o Cloud Service Level Agreements\nŠta je veb hosting, zašto je važan i kako odabrati pravo rešenje?


Pripadnici Ministarstva unutrašnjih poslova Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Nišu uhapsili su G. P. (54) odgovorno lice Opšte bolnice u Pirotu zbog postojanja osnova sumnje da je izvršio krivično delo trgovina uticajem i D. R. (60) odgovorno lice preduzeća "Beolaser" iz Beograda, zbog postojanja osnova sumnje da je izvršio krivično delo zloupotreba službenog položaja u pomaganju.\nLEGALIZOVALI OBJEKAT LAŽNIM PAPIRIMA U Kraljevu uhapšene četiri osobe, prevarom zaradili više od MILION DINARA\nSumnja se da je G. P. koristeći svoj službeni položaj tražio od četrdesetdevetogodišnjeg muškarca i članova komisije za sprovođenje postupka javne nabavke za kupovinu elektronske ploče, da prvo prihvate ponudu odgovornog lica preduzeća "Beolaser" D. R., iako je bila veća od procenjene vrednosti javne nabavke.\nPotom je G. P, kako se sumnja, naložio četrdesetdevetogodišnjem muškarcu da pocepa prvu ponudu, a pod istim zavodnim brojem od D. R. zaprimi novu ponudu koja je bila prilagođena planiranim sredstvima javne nabavke.\nMuškarac (45) u Pirotu uhapšen zbog pedofilije\nUŽAS U PIROTU Telo žene izvučeno iz Nišave, pronašli je ČLANOVI NJENE PORODICE\n(VIDEO) ŠOK SNIMAK IZ BELE CRKVE Sigurnosne kamere zabeležile trenutak NAPADA U PRODAVNICI, preplašene radnice počele da viču: "NE, NE, NE, NE!"\nSnimak koji su zabeležile sigurnosne kamere u jednoj prodavnici u Beloj Crkvi proširio se društvenim mrežama i izazvao lavinu komentara pošto se na njemu vidi kako jedan mladić potpuno iznenada nasrće na drugog dok čekaju u redu za kasu, udara ga tako da ovaj pada na zemlju, a zatim beži sa lica mesta.\nVozač „Progarda“ opljačkao svoju firmu\nOperativci beogradske policije uhapsili su u noći između utorka i srede tri osobe osumnjičene da su 23. aprila ove godine u Ulici Ljubice Luković u beogradskom naselju Zvezdara opljačkale vozilo firme „Progard“ i otele 20 vreća sa novcem.


Apple patent za upotrebu blokčein tehnologije\nBTC $61.198 -0,05%\nETH $3.780 -2,79%\nXRP $1,09 -4,31%\nBCH $608 -2,28%\nEOS $4,50 -1,18%\nDOGE $0,26 +10,94%\nApple je nedavno ušao u proceduru za patent koji koristi blokčein u okviru potencijalnog sistema za kreiranje i verifikovanje timestampova (digitalnog zapisa o vremenu).\nNa osnovu javnog apliciranja kod Američke kancelarije za patente i trgovinu u četvrtak, kada je blokčein tehnologija korišćena za potvrdu timestampova (digitalnih zapisa o vremenu) kao programa u kombinaciji sa alatima javnog ključa (PKI).\nApple aplikacija opisuje tri moguća metoda za uspostavljanje timestampova (digitalnih zapisa o vremenu), pri čemu se jedan od njih usresređuje na blokčein platformu. U pitanju je slučaj korišćenja u kome čuvani podaci podrazumevaju povezivanje nekog podatka sa određenom transakcijom na blokčeinu, uspostavljanjem stanja tih podataka u određenom trenutku.\nProgram bi generisao blok koji sadrži timestamp (digitalni zapis o vremenu), pri čemu će se svaki sledeći blok dodati jer rudari verifikuju svaku transakciju sprovedenu na lancu. Ovaj sistem je deo onoga što Apple naziva "multi-check” arhitektura, što znači da bi drugi sistem potvrdio digitalni zapis o vremenu nakon generisanja bloka ali pre nego što se doda u lanac.\nKao i druge renomirane institucije, Apple veruje u moć blokčein tehnologije i njegove koristi.\nApple je video koristi od toga kako su transakcije verifikovane i odobrene konsenzusom među učesnicima u mreži, što otežava prevaru. Tehnologija radi na distribuiranoj, a ne centralizovanoj platformi, pri čemu svaki učesnik ima pristup upravo istim zapisima tehnologije distribuiranog registra, omogućavajući učesnicima da ulaze ili napuste po želji i pružaju otpornost protiv napada.\nPrema aplikaciji, korišćenjem decentralizovanog distribuiranog registra za skladištenje digitalnih zapisa o vremenu ima dve glavne prednosti - može pokrenuti vreme stalnog održavanja i može biti zaštićeno od korupcije ako je jedan nod kompromitovan od strane zlonamernih aktera.\nIBM cilja na naučna istraživanja u najnovijim blokčein patentima\nŠvajcarski elektronski snabdevač SIRIN Labs lansirao je svoj prvi blokčein pametni telefon


Program Exchange 5 finansira Evropska unija iz sredstava IPA 2014. Ministarstvo državne uprave i lokalne samouprave je korisnik u smislu indirektnog upravljanja sredstvima, ugovaračko telo je Sektor za ugovaranje i finansiranje programa iz sredstava EU pri Ministarstvu finansija dok je Stalna konferencija gradova i opština implementacioni partner. Suštinski korisnici Programa, unapređenog upravljanja imovinom i pružanja odnosnih usluga od strane lokalne uprave - jesu lokalne samouprave u Srbiji i građani/lokalne zajednice.\nJačanje lokalnih sistema za upravljanje imovinom, koji realizuje grad Novi Sad u saradnji sa opštinama Apatin i Sremski Karlovci;\nEfikasno upravljanje imovinom za uspešnije lokalne samouprave, koji realizuje grad Požarevac, u saradnji sa opštinama Petrovac na Mlavi, Kučevo, Velika Plana, Veliko Gradište, Golubac i Žagubica;\nImovina lokalne samouprave – važna karika lokalnog ekonomskog razvoja faza II, koji realizuje opština Beočin u saradnji sa opštinom Šid i Centrom za ravnomerni regionalni razvoj – CenTriR;\nImovina lokalne samouprave kao potencijal lokalnog održivog ekonomskog razvoja, koji realizuje opština Bačka Palanka u saradnji opštinom Bač;\nEfikasno i učinkovito upravljanje javnom svojinom – gradivni činilac transparentne javne uprave, koji realizuje opština Kuršumlija u saradnji sa opštinom Blace, JKPD Toplica i JKP Blace;\nEfikasno i učinkovito upravljanje javnom svojinom u Nišu i Ćupriji kroz uvođenje geografskog informacionog sistema, koji realizuje grad Niš u saradnji sa opštinom Ćuprija;\nUpravljanje javnom svojinom – u cilju uvećanja prihoda, odgovornosti i transparentnosti javne uprave i unapređenja ekonomskih uslova i poslovnom okruženju, koji realizuje opština Arilje u saradnji sa opštinama Lučani, Požega i Kosjerić;\nUčinkovito upravljanje javnom svojinom – iskorak ka bržem razvoju naših lokalnih samouprava, koji realizuje opština Bogatić u saradnji sa opštinama Vladimirci i Mali Zvornik;\nPoboljšanje efikasnosti upravljanja javnom svojinom, koji realizuje grad Čačak u saradnji sa opštinama Gornji Milanovac i Ivanjica, kao i Regionalnom agencijom za prostorni i ekonomski razvoj Raškog i Moravičkog okruga;\nIntegrisani pristup upravljanju javnom svojinom u opštinama Stara Pazova i Ruma, koji realizuje opština Stara Pazova u saradnji sa opštinom Ruma;\nUčinkovito upravljanje lokalnom javnom svojinom, koji realizuje opština Topola u saradnji sa opštinama Rekovac i Lapovo, kao i Razvojnim biznis centrom Kragujevac;\nSamo pravno zaokužena javna svojina je dobra javna svojina, koji realizuje grad Subotica u saradnji sa opštinom Senta;\nUpravljanje javnom svojinom u funkciji lokalnog razvoja, koji realizuje grad Kruševac u saradnji sa opštinom Aleksinac;\nJavna svojina za razvoj javnog sektora, koji realizuje grad Užice u saradnji sa opštinom Bajina Bašta i Regionalnom razvojnom agencijom Zlatibor;\nUnapređenje ruralnog razvoja kroz učinkovito upravljanje imovinom, koji realizuje opština Kovačica u saradnji sa opštinom Kovin;\nUčinkovito i efikasno upravljanje imovinom – utvrđivanje vrednosti imovine i novi organizacioni okvir, koji realizuje grad Kragujevac u saradnji sa opštinom Batočina;\nUpodobljavanje javne svojine potrebama društveno-ekonomskog razvoja, koji realizuje grad Valjevo u saradnji sa opštinom Ub;\nUpravljanje imovinom u korist budućnosti, koji realizuje grad Smederevo u saradnji sa opštinama Žabari i Malo Crniće.\nSvim korisnicima odobrenih projekata čestitamo, a gradove i opštine u Srbiji pozivamo da prate dalju realizaciju Programa Exchange 5, budući da su u domenu upravljanja imovinom predviđene i druge aktivnosti direktne podrške po konkursnom osnovu, ali i obuke i savetodavna pomoć namenjene svim lokalnim samoupravama.


- Danonoćna aktivnost, spoj nadljudskog napora i požrtvovanosti, rad u smenama na niskim temperaturama i odlučnost da u uslovima vanredne situacije pomognu svima kojima je pomoć potrebna kvalifikovali su radnike i rukovodioce ove kompanije za status regionalnih i heroja cele zemlje – poručio je Biševac i uručio im zahvalnice sa prigodnim novčanim nagradama.\nSmetovi na putu kod Duge Poljane\n- Pomogli ste mnogim ljudima da prevaziđu nestvarno težak trenutak i podsetili Srbiju na humanost. Kancelarija bira heroje meseca koji promovišu čestitost, dostojanstvo i hrabrost, a vi ste uspeli i više od toga – navela je direktorka Kancelarije Suzana Paunović.\nZavejana na putu Novi Pazar - Sjenica\n- Takvo nevreme i situaciju na terenu ni u filmovima nisam video i retko ko bi se mogao nositi sa njom, ali eto mi smo uspeli tako što smo se držali zajedno i bili jedan uz drugog. Te noći nije bilo važno ko je šef, ko je direktor, svi smo bili rame uz rame jer je to bio jedini način da sačuvamo naše i živote ljudi zavejanih u automobilima – kaže Mujo Rebronja, vozač ulte.\nOluja uništila plastenike u Sovljaku: Nevreme trajalo svega desetak minuta, ali je gotovo sve opustošilo i napravilo ogromnu materijalnu štetu\n- Nisam ja nikakav heroj, pomogao sam koliko sam mogao, nisam mislio o sebi u tim momentima. Najvažnije mi je bilo da stignem do automobila, i odmah brišem prozore da vidim da li su ljudi živi. Strah u očima, ali i osmeh kada me ugledaju ljudi u zarobljenim automobilima mi je najveća nagrada i nešto što ću zauvek pamtiti – kaže Šehović.\n- Oni su najvredniji ljudi sa kojima sam do sad radio, ponos grada, regiona i našeg preduzeća. Nema načina da im se zahvali za angažman i posao koji su obavili te noći – poručio je on, dodajući da će svi koji su te noći radili biti novčano nagrađeni.


Finalizovan program centralne manifestacije | Palelive.com\nPočetna Regija Višegrad Finalizovan program centralne manifestacije\nFinalizovan program centralne manifestacije\nVIŠEGRAD – U Višegradu je danas finalizovan program centralne manifestacije obilježavanja 100 godina od početka Prvog svjetskog rata, koja će biti održana na Vidovdan, 28. juna u Andrićgradu.\nPredsjednik Organizacionog odbora i predsjednik Republike Srpske Milorad Dodik rekao je da će ova manifestacija biti organizovana zajedno sa vlastima Srbije.\n“Biće to impozantan događaj u regionu koji će narednih dana dobiti odobrenje Odbora”, rekao je Dodik.\nOn je istakao da će ova manifestacija ostvariti svoj cilj, a to je da skrene pažnju na ispravan način o tom istorijskom događaju.\nDodik je naveo da je poznati svjetski režiser Emir Kusturica zadužen za kulturno-umjetnički dio programa.\nProslavljeni režiser Emir Kusturica rekao je danas u Andrićgradu da se na Vidovdan, 28. juna, na centralnoj manifestaciji obilježavanja stogodišnjice od početka Prvog svjetskog rata u gradu od kamena neće slaviti nikakav rat, niti će biti ratnih pokliča.\nPrethodni članakKoncert KUD-ova iz Srbije, Crne Gore i Srpske\nNaredni članakPočela škola rodne ravnopravnosti